Xabar.uz: Жазолашга бунча уста бўлмасак? | Azon.uz - Ахборот-таҳлилий портал\n7865 01:22 12.09.2019\nНаҳотки бир масъулнинг вазифасидан озод этилгани ҳақидаги тасдиғини топмаган хабар «ижтимоий хавфли хатти-ҳаракатни содир» этиш бўлса?!\nОммавий ахборот воситалари – тезкорлик талаб этадиган соҳа. Бу жараёнда бирор хабар ёки маълумот тасдиғини топмаслиги табиий ҳолат. Инсайдерлик, турли манбаларнинг маълумотларига таяниб хабар тарқатиш жаҳон тажрибасида табиий жараён. Аслида кейинчалик ўз тасдиғи топилмаган хабарлар эмас, шундай ахборот тарқатилганидан сўнг «журналистларнинг танобини тортиб» қўйишга қилинган даъватлар сўз эркинлиги энди-энди таъмин этилаётган мамлакат обрўйига путур етказади! Наҳот, сиёсий партия раҳбар ходимларидан бўлган муҳтарам сиёсатчи шуни тушунмайди? Халқаро меъёрларга кўра, журналистларда хато қилиш ҳуқуқи мавжуд. Шу боис оддий ахборот тарқатгани учун ОАВ вакиллари жазоланишини ривожланган давлатларда тасаввурга сиғмас ҳолат деб баҳоланади.\nУсмонхон Алимов инсон ҳуқуқлари эркинликлар «Адолат» социал-демократик партияси Жамият тафаккур Махсус Долзарб\n6326 12:37 14.07.2020\n1700 08:16 10.07.2020\n857 13:40 27.06.2020\n2392 15:27 13.05.2020\nМуфтий Усмонхон Алимов: “Ислом қадриятлари ва анъаналарини сақлаб қолиш, уларни ёш авлодга сингдириш зарур”\n778 19:00 11.01.2020\n720 12:30 06.01.2020


Икковлон Боткенда: Жапаров ва Тошиев можаро нуқтасига келди | Qalampir.uz\nИкковлон Боткенда: Жапаров ва Тошиев можаро нуқтасига келди\nОлам\t06 Май 18:03 11089\nҚирғизистон Республикаси Президенти Садир Жапаров бугун, 6 май куни Боткен вилоятининг тожиклар билан тўқнашув оқибатида жабр кўрган Лайлак тумани Максат қишлоғига борди. Бу ҳақда мамлакат Президенти веб-сайтида хабар берилди.\nДавлат раҳбари вайрон қилинган мактаб ҳудудида маҳаллий аҳоли билан учрашиб, тўқнашувларда ҳалок бўлганлар ҳаққига шахсан дуо ўқиган.\n“Бугундан бошлаб Максат ва бошқа зарар кўрган қишлоқларда қурилиш ва тиклаш ишлари бошланади, бузилган уйлар ўрнига янги замонавий турар жойлар барпо этилади”, дейди Жапаров.\nХабарга кўра, қурилиш ишлари икки ой ичида якунланиши кутилмоқда.\nСадир Жапаров тиббий ёрдам кўрсатиш учун Боткен вилоятига жўнаб кетган кўчма клиника ҳақида хабар берган.\n“Донорлик лойиҳаси туфайли мобил клиникалар навбатма-навбат 5 йил давомида мамлакатимизнинг барча ҳудудларига ташриф буюради ҳамда баланд тоғли ва чекка ҳудудларда яшовчиларга бепул тиббий хизмат кўрсатади”, дейилади баёнотда.\nШу билан бирга, Қирғизистон Президенти яқин келажакда Боткен вилоятига алоҳида мақом берилиши, ҳалок бўлганларнинг оилаларига 1 миллион сом миқдорида товон пули тўланиши ва жабрланган тадбиркорларга ҳам ёрдам кўрсатилишини таъкидлаган.\nПрезидент Садир Жапаров маҳаллий аҳоли билан учрашувда асосан давлат томонидан қўллаб-қувватлаш, чегараларни делимитация ва демаркация қилиш жараёни, пенсия ва нафақалар, йўқолган ҳужжатларни ҳамда йўлларни тиклаш бўйича саволларга жавоб берган.\nМаҳаллий аҳоли билан учрашувдан сўнг, тегишли давлат ва маҳаллий ҳокимият органларига бир қатор аниқ кўрсатмалар берилган.\n29 Ноябрь 14:43 64119\n30 Ноябрь 10:55 50444\n29 Ноябрь 12:05 27914


Токсикоз ўткир ичак касалликларининг жуда хавфли аломати ҳисобланади, у одатда 4—7- куни пайдо бўлади, касаллик вирус ва бактериялар қўзғатадиган бошқа хасталиклар билан бирга келганда эса токсикоз биринчи куниёқ намоён бўлади.\nБунда асосан марказий нерв системаси ва юрак-томир системаси функциялари бузилади. Нерв системаси функционал ҳолати ўзгарганда бемор хулқ-атвори ва ташқи қиёфасида бузилишлар на-моён бўлади. Қисқа муддатли қўзғалишдан сўнг бемор дармонсизлана бориб, бутунлай ҳолдан тояди. Афтидан, азоб чекаётганлиги кўриниб туради, агар касал бола бўлса, у бошини тутиб туролмайди, бутунлай ётиб қо-лади. Уйқусизлик бошланади, эс-ҳуш йўқолади. Бола тез озиб, ранги-рўйи оқариб кетади.\nБемор соғая бошлагач, организмнинг бузилган функциялари, ичак микрофлораси, овқат ҳазм қилиш процесси ва бошқа муҳим орган ҳамда системаларнинг функциялари нормаллашади. Уткир ичак касалликлари енгил-елпи кечиши ҳам мумкин. Бундай ҳолларда беморнинг иссиғи чиқмайди, шилимшиқ ва қон аралашмаган ҳолда ичи 2—3 марта суюқ келади, холос. Касаллик 2—3 кун давом этади. Айниқса ана шундай беморлар атрофдаги кишилар учун хавфлидир, чунки улар ўзларида юқумли касаллик бор деб шубҳа қилмайдилар ва ён-веридагиларга ҳамда яқин кишиларига касаллик юқтириб қўйишлари мумкин. Бундай ҳолларда ўз-ўзини даволаш қатъий ман эти-лади, чунки ўзбилармонлик қилиб дори ичиш билан одам тузалмайди, балки фақат касаллик белгилари аломатлари билинмай қолади, холос. Касалликнинг бундай енгил-елпи тури кўпинча сурункали турга ўтиб кетади. Шунинг учун бундай ҳолларда тегишли ва тўғри даво олиш мақсадида албатта врачга бориш керак. Ҳар бир поликлиникада ичак касалликлари кабинети бўлиб, бу ердан ҳамавақт ёрдам олиш мумкин.\nҲар бир ичак касаллиги аҳоли яшайдиган пунктларда бир хил тезликда тарқалмайди, аҳоли ёш группаларининг касалланиши, касалликнинг мавсумга қараб кўп-оз учраши ва айниқса клиник кечиши бир хил бўлмайди. Мазкур группага кирадиган ҳар бир касалликнинг ўзига хос хусусиятлари, унинг тарқалиш қонуниятлари унга қарши курашни планлаштиришда ҳисобга олинади. Бироқ ичак касалликларига хос умумий манзаралар амалда умумий профилактик тадбирларни ишлаб чиқиш ва амалга оширишга имкон беради.\nОзиқ-овқат корхоналарининг ходимлари орасида касалликнинг яширин кечиши жуда ҳам ҳавфлидир. Шу боисдан озиқ-овқат маҳсулотларини ишлаб чиқариш, сақлаш ва сотиш билан боғлиқ бўлган ҳамма ходимлар буни яхши тушунишлари ва ўз вақтида медицина ёр-дами олиш учун ичак касалликларининг дастлабки белгилари пайдо бўлганлигидан биринчи навбатда хабардор бўлишлари лозим. Бу қоида бузилган ҳоллар ҳам бўладики, у баъзан йирик эпидемияга олиб келади. Лекин бу албатта камдан-кам учрайдиган ҳол. Озиқ-овқат маҳсулотларини ишлаб чиқариш, сақлаш ва сотиш билан шуғулланадиган деярли ҳамма ходимлар ўзлари хизмат кўрсатаётган одамларнинг соғлиғига жавобгар эканликларини Онгли равишда тушунишлари билан ажралиб турадилар. Эпидемиология амалиётида касаллик манбаини аниқлашда аҳолини сўраб-суриштириш, амбулаторияда қабул қилиш йўли билан беморларни аниқлаш, ишга кираётган муайян категориядаги шахсларни бактериологик текширишда олинган далиллар асосида ҳисобга олиш ва бошқалардан фойдаланилади.\nБеморларни барвақт актив аниқлашда асосий вазифа шубҳасиз медицина ходимлари, жумладан участка врачлари ва медицина ҳамширалари зиммасига тушади. Улар аҳоли ўртасида санитария-оқартув ишларини олиб борадилар. Бу борада саиитария активи — жамоат санитария вакиллари ва санитария постлари катта роль ўйнайди. Санитария активи медицина ходими раҳбарлигида санитария-гигиена ва санитария-оқартув тадбирлари ўтказиш билан бирга участкада юқумли касал-ликка чалинган беморлар пайдо бўлганлиги ҳақида дарҳол хабар беради. Дизентерия ёки бошқа ичак касалликлари кенг тарқалган пайтларда касаллар кўпайиб кетган участкаларда беморларни актив аниқлаш учун медицина ходимлари санитария вакиллари, санпостлар ва бошқа санитария активлари ёрдамида ҳовлима-ҳовли айланиб чиқадилар. Айрим ҳолларда дизентерия, колиэнтерит, сальмонеллёз, кампилобактериоз билан оғриган беморларни, агар касаллик оғир кечмаётган бўлса, эпидемиолог рухсати билан уйда даволаш мумкин. Бундай ҳолларда (ёки касалхонага ётқизиш кечикаётганда) бемор атрофидаги кишиларга касаллик юқиб қолмаслиги учун барча тадбирлар кўрилади.\nБемор алоҳида хонага, бунинг иложи бўлмаганда эса шу хонанинг бир бурчагига ётқизилади. Унинг кўрпа-тўшаги, идиш- товоғи, туваги алоҳида бўлади. Бемор ахлатини олдин 2—3 соат давомида дезинфекция қилмасдан туриб, ҳожатхона ёки канализацияга тўкиш мумкин эмас. Дезинфекция қилиш учун 3 % ли хлорамин эритмаси ёки 10% ли хлорли оҳак эритмаси, ё бўлмаса, қуруқ хлорли оҳак ишлатилади. Тувак яна қайноқ сув билан ювилади. Беморни парвариш қилаётган одам (яхшиси, бир киши бўлгани маъқул) унга ҳар қараганидан, кўрпа-тўшагини тузатганидан, идиш-товоғини ювганидан, хонани супуриб- сидирганидан кейин қўлини совунлаб, чўтка билан ишқалаб ювиши зарур. Беморнинг идиш- товоғи ҳар сафар фойдаланилгандан сўнг қайнатилади ёки махсус ажратилган тоғорада иссиқ сувда совунлаб ёки горчица эритмаси (бир ош қошиқ горчи-ца порошоги 5 л сувда эритилади) билан ювилади. Идиш-товоқлар бемор ётган хонада сақланади. Бемордан ортиб қолган овқатларни йиғиб, 1—2 чой қошиқ хлорамин порошоги билан аралаштирилади ва камида ярим соатдан кейин белгиланган жойга тўкилади. Беморнинг ич кийими, чойшаби, кўрпа ва ёстиқ жилди дезинфекцияловчи эритмага бўктириб қўйилади, ювиб қуритгандан сўнг яхшилаб дазмолланади.\nДизентерия ёки бошқа юқумли касалликлар билан оғриган бемор касалхонага ётқизилгандан сўнг у ётган квартира ёки ётоқхона якунловчи дезинфекция қилинади, бунда буюмлар, идиш- товоқлар, чойшаб, кўрпа-ёстиқ жилдлари, беморнинг ажратмаси юқумсизлантирилади. Бунинг учун дезинфекцияловчи эритма ёки дезинфекцион камерадан фойдаланилади. Ўткир ичак касалликлари билан қайта касалланган ва бошқа кишилар диспансер кузатувига олинади. Ичак инфекцияларининг ўтиш йўлларини тўсиш учун бемор бўлган ёки у бўладиган ҳар хил муҳит омилларига таъсир этиш зарур. Бемор ахлати билан ажралган касаллик қўзғатувчилари ташқи муҳитнинг ҳар хил объектларига: тупроққа, кейин эса оқава сув билаи сув таъминоти манбаларига ўтиб кетиши мумкин. Улар озиқ-овқат маҳсулотларига пашша, суварак, ари орқали ёки бошқа йўллар билан (ифлос идишлар, уй-рўзғор буюмлари ва бошқалар) ўтиши ҳам мумкин. Демак, инфекция ҳар хил йўллар орқали тарқалади, уларни хилма-хил усуллар билан бартараф этиш керак бўлади. Бироқ пировардида ҳаммаси шунга ке-либ тақаладики, ҳар қандай йўл билан бўлса ҳам, соғлом кишилар меъда-ичак йўлига бемор ажралмалари майда заррачаларининг ҳам тушишига мутлақо йўл қўймаслик керак. Аҳоли томонидан хўжалик-турмуш мақсадида фойдаланиладиган сув ҳарорати 8—12° С атрофида, тиниқ, хуштаъм, ҳидсиз, химиявий таркибига кўра зарарсиз бўлиши керак. Ана шунда у фақат гигиеник эмас, айни вақтда эпидемиологик роль ҳам ўйнайди. Сувда юқумли касалликларнинг қўзғатувчилари ва гижжа тухумлари бўлмаслиги жуда муҳим. Икки хил сув таъминоти (маҳаллий ва марказлаш-тирилган) мавжуд. Гигиеник жиҳатдан марказлаштирилган сув таъминоти, яъни аҳолини водопровод суви билан таъминлаш катта афзалликка эга. Сувни фақат қайнатиб ичиш мумкин.


МАҲСУЛОТ НАРХИ УЧ ХИЛ КЎРИНИШДА » Past Darg'om haqiqati\nБош Сахифа » Иқтисодий » МАҲСУЛОТ НАРХИ УЧ ХИЛ КЎРИНИШДА\nМуаллиф: 013101 дан 12-12-2016, 16:40, курилди: 391\nСотувчи калькуляторни олиб: - "Кредитга бир миллион, пластик карточкага 850 минг, нақд пулга эса 750 минг сўм"лигини айтади.\n- Пластик карточкага 750 минг сўмга беринг?\n- Ака, тўғри келмайди. Бу туришда фойда ололмаймиз-ку.\nХаридор ва сотувчи ўртасидаги бундай суҳбат кундан кунга расмий тусга айланаяпти. Норасмий маълумотга қараганда, юқорида айтиб ўтилган чанг ютгич нархи 600 минг атрофида экан. Энди, ўзингиз қолганини ҳисоблайверинг. Пули камроқ киши маҳсулотни кредитга олиши қулай, албатта. Лекин 5 фоиз банк комиссион тўлови ҳамда кредит фоизлари ва сотувчи қўйган устама нархлар билан қимматроққа тушади. Тўғри, ҳар қандай иш, хатти-ҳаракат кимнингдир манфаати асосида юзага келади. Хуллас, ҳар ким ўзига қулайини танлайди.\n"Миллий маҳсулот ҳамда тадбиркорларимизнинг кўпайиши нархларнинг арзонлашувига олиб келади", деган тушунчани нархларни келишилган ҳолда кўтариб, ўзлаштирмаяпмизмикин?\nТадбиркорларимизга, устама нарх белгилаётганда инсоф билан ёндашинг, дейишдан нарига ўтмаймиз.


Фарзандингиз боғчадан ўйинчоқ ўғирласа, нима қилиш керак? — Minbar\n13 мар 23:53 4 дақиқада ўқийсиз Мақолалар\nАгар кичкинтойингиз боғчадан бировнинг қўғирчоғини кўтариб келса ташвишланманг, болам келажакда ўғри бўлиб кетади деб хавотирланманг. Одатда болалар ёмонлиги ёки ёвузлиги учун нарса ўғирлашмайди: бунинг илдизи кўпинча оиладаги муносабатларга бориб тақалади.\nСавол. Беш яшар қизим боғчадан ҳар хил ўйинчоқлаб олиб келиб синглисига ҳадя қилаётганини билиб қолдим. Айтишича, бир-иккита эртак тўқиб айтиб бергани учун ўйинчоқларни унга совға қилишган эмиш. Илгари ҳеч бундай қилмасди. Мен унга бировнинг нарсасини олиш мумкин эмаслигини тушунтирдим. Бу ўйинчоқлар боғчаники эканини, уни ҳамма болалар ўйнаши кераклигини, ҳамма битта-битта ўйинчоқни уйига олиб кетаверса боғчада ўйнаш учун ўйинчоқ қолмаслигини уқтирдим. Лекин у бу қилиғини ташламаяпти. Кейин биз ўйинчоқларни боғчага қайтариб бераяпмиз, аммо болам буни хоҳлааслиги юз-кўзидан кўриниб турибди. Уйда ўзининг ўйинчоқлари кўп. Ҳатто бир қизимизнинг туғилган куни бўлса иккинчиси ҳам совғасиз қолмайди. Маслаҳат беринг, қизим яна ўғирлик қилмаслиги учун нима қилай, унга қандай тушунтирай?\nЖавоб. Бола боғчадан бирон нарсани сўрамасдан олса ота-оналар болам ўғри бўлиб кетади деб ташвишга тушиб қолишади. Билиб қўйганингиз яхши: аксарият ота-оналар умрида бир марта бўлса ҳам шундай вазиятга дуч келади.\nБировнинг нарсасини сўрамасдан олиш беш яшар бола учун нормал ҳолат. Бу ёшда болалар ўз хатти-ҳаракатлари ва истакларини тўлиқ назорат қила олишмайди. Уларда ирода шаклланмаган бўлади. Лекин бу мазкур ҳолатга эътибор бермаслик керак дегани эмас. Бола ижтимоий нормаларни ўзлаштиришига кўмаклашиш учун бундай хулқнинг сабабини тушуниш лозим.\nБолалар ўғирлигининг бир нечта сабаби бўлиши мумкин:\n1. Қуш уясида кўрганини қилади. Ота-оналар ўз хулқи билан ўрнак бўлсаларгина ўғирликнинг ёмонлиги ҳақидаги гаплар, “сеники – бировники” деган тушунчалар болага таъсир қилади.\n2. Боланинг шахсий нарсалари бўлмайди. Кўпинча нарсалар боланики бўлади-ю, лекин уларга ота-она хўжайинлик қилади. Ёки нарса бола билан унинг ака-укаси ёки опа-синглисига бирдай тегишли бўлади. Бу “меники – бировники” деган тушунча шаклланишига имкон бермайди. Албатта боланинг ташлаб юборадими, совға қиладими, яшириб қўядими, тегинмайдими – нима қилса ўзи биладиган шахсий нарсалари бўлиши шарт. Шунингдек бола унда бу нарсаларга нисбатан ҳуқуқ билан бирга бошқаларга нисбатан мажбурият ҳам борлигини тушуниши лозим. Яъни болага отасининг, онасининг нарсалари қаерда туриши, унинг нарсалари қаерда туришини тушунтириш керак.\n3. Ўзини кўрсатиш. Баъзи ота-оналар боласини ҳадеб ким биландир солиштираверади, койийди, камчиликларини кўрсатаверади. Шунинг учун бола ўзини кўрсатгиси келади ва бировларнинг нарсасини ўғирлайди.\n4. Эътиборталаблик. Ота-оналар иш билан банд бўлиб, болага етарлича меҳр беролмай, бу айбини уни совғалар билан сийлаб ювишга ҳаракат қилган ҳолатлар ҳам бўлади. Меҳрга қонмаган бола эътибор ва буюмлар ўртасида қанақадир боғлиқлик бор деб ўйлай бошлайди. Шу боис бировларнинг нарсасини ўғирлаб бўлса ҳам ота-онанинг эътиборини ўзига қаратишга ҳаракат қилади.\nБола нарса ўғирламаслиги учун шундай ният ва сабабларга ўрин қолдирмаслик керак. Албатта, бола боғчадан нарса ўғирлашининг яна бир нечта сабаблари бўлади, лекин улар боланинг ўзигагина хос бўлиб, психотерапия жараёнида ойдинлашади.\nШунча уқтирганингизга қарамай бола барибир яна шу қилғилиқни қилган бўлса у билан уйда юзма-юз, ёлғиз, хотиржам гаплашиш керак. Ҳеч қачон у билан бу ҳақда бировларнинг олдида гаплашманг. Суҳбат пайти сизнинг оилангизда бундай ишга йўл қўйилмаслигига урғу беринг. Бола ҳам, сиз ҳам хотиржам ҳолатда бўлишингиз лозим. Насиҳат беришдан тийилинг. Чунки мақсадингиз ўғирлик ёмонлиги, ўғирлик қилаверган одам бунга ўрганиб кетиши ҳақида ваъз қилиш эмас, боланинг кўнглига йўл топишдир.\nБоладан, айниқса мактаб ёшига етмаган боладан нега бундай қилдинг деб сўраш мумкин эмас. Болалар “нега?” деган саволга жавоб бера олишмайди.\nБоладан конкрет саволларни сўраш ва унинг туйғулари билан қизиқиш керак. Ундан нима қилганини, нарсани кимдан олганини сўранг.\nКейин унга нарсани эгасига қайтариши ва ундан узр сўраши лозимлигини тушунтиринг. Бу пайтда бола ва нарсанинг эгаси ёлғиз бўлишгани маъқул. Ота-оналар ёки педагогларнинг болани ҳамманинг олдида узр сўрашга мажбурлаши кутилган самарани бермайди, у ўзини камситилгандай ҳис қилади. Болага ўғирликдан ҳам кечирим сўраш оғир ботади.\nБола узр сўраганидан кейин у билан бу ҳақда узоқ гаплашиш керак эмас, индинида бўлса у аллақачон ўзига керакли хулосани чиқариб олган бўлади.\nАгар ўғирлик яккам-дуккам бўлмай мунтазам такрорланаверса психологга мурожаат қилишга тўғри келади, чунки бунинг юқорида саналганлардан бошқа, чуқурроқ сабаби бўлиши мумкин. Ота-оналар кўпинча таъна эшитишдан қўрқиб, психологга боришдан чўчишади. Чунки бола қандайдир ножўя иш қилган бўлса аввало ота-она ўзини айбдор ҳис қилади. Лекин яхши психологлар махфий ишлашади ва таъна қилмай, сизга ёрдам беришга ҳаракат қилишади. Яхши психолог ҳамиша сизга далда бўлади.\nРуҳингизни чўктирманг. Боланинг қандай тарбия топиши бизга боғлиқ, шунинг учун ҳаракат қилиш керак.\nбоғча ўйинчоқ бола ўғирлик тарбия\n15 авг 11:53 2 дақиқада ўқийсиз\n15 мар 17:55 4 дақиқада ўқийсиз


Тарихий саводсизликни битириш. Александр Бёрнс – “компасли савдогар” - Фарғона.Ру ахборот агентлиги\n20:25 msk, 12 Июль 2020\nТарихий саводсизликни битириш. Александр Бёрнс – “компасли савдогар”\n24.01.2007 14:21 msk\nXVIII аср охирлари XIX аср бошларида Марказий Осиё европалик тадқиқотчиларнинг олий мақсади эди. Бухоро, Хива ва Қўқон хонлари ўз чегараларининг дахлсизлигини ажнабий насронийлардан қаттиқ ҳимоя қилардилар. Уларнинг кўпчилиги бу йўлда қурбон бўлардилар. Айнан шунинг учун ҳам Марказий Осиёни тадқиқ этилиши тарихида бу минтақага илмий мақсадлар билан кириб келган, аммо ўзларининг асл мақсадларини яширган саёҳатчилар номлари қолган. Улардан бири инглиз Александр Бёрнс 1831-1836 йилларда арман савдогари қиёфасида Афғонистон ва Марказий Осиёда бўлган.\nМашҳур шоир Роберт Бёрнснинг узоқ қариндоши бўлган Александр Бёрнс 16 ёшида Ҳиндистондаги мустамлакачи қўшинда хизмат қила бошлаган ва дипломатик фаолиятда ҳам, илмий изланишларда ҳам улкан қобилиятга эга эканини намойиш қилган. 1831 йили Англиянинг Ост-Индия ширкати раҳбарияти А. Бёрнсни алоқа йўллари ҳамда Марказий Осиёдаги сиёсий ва иқтисодий вазиятни аниқлаб келиш учун истихборатга юборади. Орадан бир муддат ўтиб Ҳинд қирғоқларидан Амударё томон кичик бир карвон йўлга туради, улар орасида одми катак салла ўраб, кулранг чопон кийган “армани савдогар” ҳам борарди. Унинг “армани”лиги қизиқувчан кишиларга форс тилида бемалол гаплаша оладиган инглизнинг сезиларли талаффузи юзасидан изоҳ бериш учун зарур эди. Афғонистоннинг тоғ сўқмоқларию Туркман чўлларидан Бухоро ва Эрон воҳаларига қадар таҳликаларга тўла уч йиллик саёҳат ана шундай бошланган.\nЛоҳурдан чиққанидан беш ойча ўтгач, А. Бёрнс ўз ҳамроҳлари билан ҳозирги Термиз яқинида Амударёдан кечиб ўтиб, Бухоро хонлиги ҳудудига кириб кетган. Лейтенант зийрак тадқиқотчи ва яхши конспиратор бўлиб чиққан, у салласига яширилган компас ёрдамида йўлни қоғозга тушириб борган. Ўзи боролмаган жойлар йўловчилардан олинган маълумотларга асосланган ҳолда баён қилинган. Пировардида Европа илми XIII асрда яшаб ўтган Марко Поло замонларидан бери келинмаган жойлар ҳақида уникал маълумотларга эга бўлган.\nАлбатта, Бёрнс томонидан, масалан, ҳозирги Тожикистон ҳудуди ҳақида олинган маълумотлар кўпинча хато бўлиб чиқади, аммо бу Европа жўғрофияси биринчи бор эга бўлган дастлабки маълумотлар бўлганини унутмаслик лозим.\n“Амударё шимолида тоғлар дастлаб Ҳисор вилоятида учрайди. Ҳисор тоғлари анча баланд бўлишига қарамай, фақат қиш пайтидагина қор билан қопланади. Ҳисор тоғларида Панжобнинг туз тоғларида бўлгандек туз топганлар. Ҳисорда суғориш ишлари яхши йўлга қўйилган ва бу ерда гуруч кўп етиштирилади. У Бухорога ҳам, Қундузга ҳам қарам эмас”.\nАлександр Бёрнс машҳур Бадахшон лаълини ҳам эътиборсиз қолдиролмаган. “Бадахшон қадимдан ўз лаъл конлари билан Деҳли императорлари орасида маълум ва машҳур бўлган. Айтишларича, Амударё қирғоғида Гўрон деб номланган жойда жойлашган экан... Бу ерда катта лаъллар жуфт-жуфт топилиши ҳақида фикр мавжуд: бу лаъл изловчиларни иккинчи жуфти топилгунига қадар ўзлари топган қимматбаҳо тошни яшириб қўйишга ёки катта тошларни иккига бўлишга мажбур бўлардилар”.\nБадахшон лаъли Русда ва Шарқда ҳам яхши маълум бўлган. Россия маликаси Екатерина II тожини 400 қиротлик Бадахшон лаъли безаб туради. Британия тожини ҳам иккита машҳур Бадахшон лаъли безайди. Тошлардан бири “Қора шаҳзода лаъли” номи билан маълум. Иккинчиси эса Шарқда “Ҳирожи Олам”, Ғарбда “Темур лаъли” сифатида 600 йилдан буён маълум бўлиб, у ўз вақтида ҳақиқатан ҳам Амир Темур ва унинг авлодларига тегишли бўлган, 1851 йилда эса Ост-Индия ширкати томонидан инглиз қироличаси Викторияга ҳадя қилинганди.\nУнинг бу саёҳати ҳақидаги “Бухорога саёҳат” икки жилдли китоби инглиз тилида бир неча марта нашр этилибгина қолмай, ўша пайтлардаёқ француз, немис ва рус тилларига таржима қилинган. Ҳеч кимга маълум бўлмаган лейтенант бирданига ўз ватанида машҳур кишига айланган. Британия жўғрофия жамияти бу саёҳати учун унга олтин медаль, Париж жўғрофия жамияти эса кумуш медаль берган. Лондондаги “Атениум” зодагон клуби уни ортиқча расмиятчиликларсиз аъзо қилиб олган. Бунақа шараф ҳаммага насиб қилавермасди.\nАфсуски, Европанинг йирик жўғрофий жамиятларига аъзолик А. Бёрнсни янги илмий тадқиқотларга илҳомлантирмаган – у умрининг охиригача Британия армияси истихборатчи зобити бўлиб қолган. У 1838-1842 йиллардаги биринчи инглиз-афғон уруши сўнгида Қобулда фожеавий равишда ҳалок бўлган.\nМуаллиф - Виктор Дубовицкий, тарих фанлари доктори (Душанбе, Тожикистон).


21 май 2022, Тошкент вақти: 10:02\nТошкентда ИШИДга алоқадорлик айблови билан ҳисбга олинганлар сони кун сайин ошаётган бир пайтда аҳоли орасида ваҳима кучаяпти. Ижтимоий тармоқларда тарқалган хабарларга кўра, сўнгги бир кун ичида пойтахтнинг "учта жойида бомба топилган" ва иккита бинога "ИШИДнинг қора байроғи осиб кетилган". Ҳукумат бу каби хабарларни на тасдиқлаяпти ва на инкор қилаяпти.\n"Бомба ва қора байроқ" ҳақидаги иддаолар\n17 ноябрь куни кечқурун Тошкентнинг Миробод туманида жойлашган Тиббиёт коллежи яқинида мина ўрнатилган Нива машинаси топилгани иддао қилинган хабар Озодликка етиб келди.\n“Ҳозир Боровский коллежи ёнидаги остановкада бир тўда сапёрлар ва ментлар тўпланган. Йўллар ёпилган, остановкада мина ўрнатилган Нива турибди. Агар кимки ишонмаса, вазиятга шахсан ўзи гувоҳ бўлиши мумкин. Суратга олмоқчи эдим, сал қолди телефонимни олиб қўйишларига, зўрға қочиб қутилдим. Бу ҳазил эмас, шу атрофда яшовчилар бориб, ўзлари кўриши мумкин. Корзинка тўғрисидаги остановкада”, дейилади Озодликка йўлланган хабарда.\nХабарга илова қилинган суратда тўртта милиция машинаси йўл ўртасида тургани акс этган. Бироқ суратнинг қаерда олингани номаълум. Унда бирор бино акс этмаган.\nТиббиёт коллежи ёнидан мина топилгани ҳақидаги иддаоли хабар деярли барча ижтимоий тармоқларда тарқалди.\nШунингдек, 18 ноябрь куни тармоқларда тарқалган бошқа бир хабарда Тошкентдаги Автомобиль-йўллар институти ёнида ҳам портловчи модда ўрнатилган машина топилгани иддао қилинган.\nЖумладан, ВКонтакте тармоғига жойланган бу ҳақдаги хабарга сурат ҳам илова қилинган.\n“Ҳамма жойда ментлар ва итлар билан кинологлар юрибди”, дейилади тармоқдаги хабарда.\nХабарга изоҳ ёзганлар бу суратда институт рўпарасида жойлашган Амалий санъат музейи ёнидаги жой акс этганини айтган.\nУшбу тармоқдаги бошқа бир хабарда шаҳарнинг Навоий кўчасидаги кутубхона ёнида ҳам портловчи модда ўрнатилган машина топилгани айтилган.\nТошкентликлар орасида тарқаган бошқа бир миш-мишли хабарларда Олий Мажлис ва МегаПланет савдо маркази биноларига ИШИДнинг қора байроғи осиб кетилгани айтилаяпти.\nОзодликнинг мобил мухбирлари Тошкентнинг юқорида тилга олинган жойларига 18 ноябрь куни вазиятни ўрганиш учун боришди. Уларнинг айтишича, бу иддаоли хабарларни тасдиқловчи бирор маълумотга эга бўлишмаган.\nТошкент шаҳар Ички ишлар бошқармаси масъуллари ушбу иддаоли хабарлар ҳақидаги Озодликнинг саволларини жавобсиз қолдиришди.\nИШИД билан боғлиқ оммавий ҳибслар\nЎзбекистон Мустақил ҳуқуқ ҳимоячилари ташаббус гуруҳи раҳбари Суръат Икромовнинг 18 ноябрь куни Озодликка берган маълумотига кўра, мамлакат бўйича ИШИДга алоқадорлик айблови билан ҳибсга олинганлар сони 200 нафарга етган.\nОммавий ҳибслар ИШИД жангарилари Ўзбекистонга киришга ҳаракат қилаётгани ҳақидаги хабар чиққанидан сўнг бошлангани айтилмоқда.\nСўнгги 20 кун давомида ҳуқуқ-тартибот идоралари ходимлари аҳоли орасида тушунтириш ишлари ўтказиб, аҳолини ҳушёрликка чорламоқда.\nАйни пайтда Ўзбекистон Мусулмонлари диний идораси раиси ўринбосари Абдулазиз Мансур Озодлик билан суҳбатда пойтахтда радикаллашаётган мусулмонлар борлигини қайд этди.\nТошкент казарма ҳолатида\nПойтахтдаги милиция бўлимларидан олинган маълумотга кўра, терроризмга қарши кураш мақсадида бир пайтнинг ўзида бир нечта тадбир амалга оширилмоқда.\nМилиция ходимлари уйма-уй юриб, ҳар бир фуқаронинг паспортини текшириб, қайдга олмоқда.\nФарғона.ру агентлиги маълумотига кўра, 14 ноябрь куни камида 6 соат давомида Тошкентга кириш-чиқиш йўлларига бетон блоклар қўйилиб, ҳар бир машина синчиклаб текширилган.\nUzmetronom нашри эса хориждан қайтган ҳар бир фуқаронинг террорчилик ташкилотларига алоқаси бор ёки йўқлигини текшириш учун участка нозирлари сўроқ қилаётгани ҳақида ёзди.\nҲозирча на ҳукумат, на маҳаллий матбуотда бўлаётган оммавий ҳибслар, пойтахтнинг казарма ҳолатига ўтказилиши ва кузатилаётган текшир-текширлар сабаблари ҳақида бир маълумот берилганича йўқ.\nКузатувчиларга кўра, расмий Тошкентнинг бўлаётган воқеалар борасида сукунат сақлаётгани боис аҳоли орасида ваҳима ва миш-мишлар урчимоқда.


Ходорковский 1998 йилдаги қотилликка алоқадорликда гумонланиб, сўроққа чақиртирилди\nдекабр 08, 2015\nРоссиялик олигарх Михаил Ходорковский 1998 йилда Нефтеюганск шаҳри мэрининг ўлдирилиши билан боғлиқ жиноят иши бўйича сўроққа чақирилган. Бу ҳақда Twitter микроблогидаги саҳифаси орқали билдирган Ходорковский ўз хабарига тергов қўмитаси томонидан айбланувчи сифатида 11 декабрь куни сўроққа чақирилганига оид қоғозни илова қилди.\nМазкур ҳужжатда Ходорковскийга қарши айблов характерига аниқлик киритилмаган. Молиявий фирибда айбланиб, 10 йилдан кўпроқ қамоқда ўтирган Михаил Ходорковский 2013 йили озодликка чиққач, Европага кетган ва ҳозирда Лондонда истиқомат қилмоқда.\nХодорковскийга қарашли “Очиқ Россия” ноҳукумат ташкилоти мувофиқлаштирувчиси Владимир Кара-Мурза Озодлик радиосига тергов қўмитасининг чақирув қоғози “100 фоизга” Нефтеюганск мэри Владимир Петуховнинг ўлдирилиши бўйича қайта очилган иш билан боғлиқлигини маълум қилди.\nРоссия Тергов қўмитаси бу хабарлар юзасидан ҳали ҳеч қанақа изоҳ бергани йўқ. Сўроққа чақирилишнинг ҳақиқийлиги ҳам ҳозирча расман тасдиқланмади.


Бировнинг ҳаққи - Mehrob.uz\nМақолалар access_time28-январ, 13:33\naccess_time27-декабр 2018, 13:39 visibility770\nБуюк саҳобий Абу Дардо розияллоҳу анҳу саҳобалар орасида масжидга ҳаммадан эрта келиб, ҳаммадан кеч кетиши билан Расулуллоҳнинг назарларига тушган саҳоба эди. Пайғамбаримиз алайҳиссалом Абу Дардони шу одатлари учун яхши кўрар эдилар. Аммо хурмо пишган пайтда Абу Дардо масжидга кеч келиб, эрта кетадиган бўлиб қолибдилар. Расулуллоҳ соллаллоҳу алайҳи васаллам: «Эй Абу Дардо, сенга нима бўляпти, ўзгариб қолдинг? Кеч келиб, эрта кетадиган бўлиб қолдинг?» деганлар. Шунда у: «Ё Расулаллоҳ, қўшнимни хурмоси пишган, унинг шохлари ҳовлимга осилган. Хурмо пишса, меваси менинг ҳовлимга тўкилади. Болаларим қўшнимнинг хурмосини еб қўйишидан қўрқаман, шунинг учун ҳар куни эрталаб бомдодга кетишдан аввал кечаси тўкилганларини тўплаб, қўшнимга чиқариб юбораман. Масжиддан тезроқ қайтиб бориб, яна кундузи тўкилганларини болаларим еб қўймасин деб, тўплаб, қўшнимга чиқараман. Узрим мана шу», деган эканлар. Шунда ҳазрати Пайғамбар алайҳиссалом хурсанд бўлганлар, Абу Дардонинг ҳаққига барака тилаб дуо қилганлар.\nАммо бу мавзунинг бугунги кунда жамиятимиздаги кўринишлари ҳақида албатта гапириб ўтишимиз керак.\nБировнинг ҳаққидан ҳазар қилишни биз бугун қандай тушунамиз? Бугун бировнинг ҳаққига тажовуз қилишнинг қандай кўринишлари урчиб кетяпти?\nБу борадаги энг оғир мусибатлардан бири қарзни қайтармасликка ҳаракат қилишдир. Қарз олаётганда қайтармаслик нияти билан олиш – ўша пулга талафот етказишдир. Агар қарз олаётган одам қайтариш нияти билан олаётган бўлса, Аллоҳ таоло Ўзи ёрдам беради, бу ҳақда ҳадислар бор.\nЯна бири тарозидан уриб қолиш. Бу ҳам бировнинг ҳаққи, бу ҳақда жуда кўп оятлар бор, жумладан, «Мутоффифун» сураси ҳам айнан шу ҳақдаги оятлар билан бошланади.\nҲозир кўп тарқалаётган, аммо биз унчалик эътибор қилмаётган яна бир кўриниши – муаллифлик ҳуқуқининг поймол бўлишидир. Бир одам бир нарса ихтиро қилади, кимдир уни олиб қўяди. Кимдир китоб ёзади, кимдир ўша китобдан фойдаланиб, мақолани шундай китобдан кўчиради-да, тагига ўзининг исмини қўйиб чиқариб юбораверади. Баъзи жойларини эгаси дабдурустдан танимайдиган қилиб, ўзгартириб қўяди. Бу муаллифлик ҳуқуқига тажовуз қилиш деганидир. Бугунги кунда бунга мисоллар жуда ҳам кўп. Биров айтган гапни мен ёздим деб чиқариш, бировнинг китобига эга чиқиб олиш ва ҳоказолар. Масалан, ёзувчининг китоб чиқаришга моддий имконияти йўқ, пули бор одамда ‘cf китоб ёзишга иқтидор ҳам, вақт ҳам бўлмайди. Аслида улар яхшилик ва тақво йўлида ҳамкорлик қилишлари керак эди. Аммо баъзан китоб нашр қилишга имкони йўқ одамларнинг китоблари чиқарилмай қолиб кетади, кимдир чиқариб бераман, ёрдам бераман дейди-да, ўзининг исмини ҳаммуаллиф деб ёзишни шарт қилади ёки китоб менинг номимдан чиқади дейдиганлар ҳам бўлади, Аллоҳ сақлаган бўлсин.\nБировнинг ҳаққига тажовуз қилишнинг яна бир тури порахўрликдир. Имом Аҳмад Савбон розияллоҳу анҳудан ривоят қилган ҳадисда «Расулуллоҳ соллаллоҳу алайҳи васаллам пора берувчини ҳам, пора олувчини ҳам, уларнинг ўртасидаги воситачини ҳам лаънатладилар», дейилган.\nЖамиятда энг кўп тарқалган, савдо-сотиқда энг кўп учраётган гуноҳлардан бири мана шудир. Модомики биз «откат» деган нарсадан қутулмас эканмиз, бу жамият ривожланмайди. Ҳамма ишда «откат» одат бўлиб кетган. Мисол учун, тадбиркорлик қиламиз, хориждан нарса олиб келишимиз керак. Бизникилар «откат» беравериб, хориждагиларни ҳам ўргатиб қўйишибди – 500 мингга бир нарса олмоқчи бўлсак, «120 мингини қайтариб бераман», деяпти. Қарангки, биз 500 000 нақд пул чиқаришимиз керак экан, «120 000 ни қайтариб бераман, мендан ол» деяпти. Ёлғончилик жамиятни ана шу қадар ерга урадиган нарса. Судхўрлик эса ундан ҳам катта бало. Аллоҳ таоло «Судхўр бўлган кимсалар Қиёмат куни қабрларидан турмайдилар, турса ҳам жин чалган мажнун каби туради», деган мазмунда оят нозил қилган. Қиёмат аҳли ана шундай гандираклаб, мажнунга ўхшаб турган одамни кўрса? «Ҳа, бу дунёда судхўр бўлган экан», дейди, Аллоҳ сақласин.\nИншааллоҳ, дуо қиляпмиз, ҳаракатлар бўляпти, қанийди дунёда судхўрлик батамом тугаб кетса, одамлар ҳалол олди-бердини, ҳалол тижоратни йўлга қўйсалар. Чунки Аллоҳ таоло тижоратни ҳалол қилди, рибони эса ҳаром қилди. Ҳаром нарса билан эса ҳеч қачон тараққиёт бўлмайди, биродарлар. Тараққиётдек кўриниши мумкин, лекин аслида бу синиш бўлади, охири касод бўлади. Аллоҳ сақлаган бўлсин.


Шахслар мамлакати « O'zbekiston ERK Demokratik Partiyasi\n09 July 2017 - 6:00\nҚАЙТА ҚУРИШ ЙИЛЛАРИДА ЁЗИЛГАН МАҚОЛАЛАР\n(Муҳаммад Солиҳ ва Иван Жданов суҳбати)\nМуҳаммад СОЛИҲ: “Адабиётга кириш” ибораси одамнинг қитиғига тегади: ҳар бир авлод, кўпинча, ёзувчилар қароргоҳига ташланган десантдай қабул қилинади. Менинг биринчи китобим 1977 йилда чоп этилганди, мени ўшандаёқ Ёзувчилар союзига қабул қилишган. Бир йил ўтгач эса, шеърият бўйича Кенгаш раиси бундан афсусланган, мен уларнинг сафига сездирмай кириб олиб, унинг ижоди ҳақида “ношукрлик” билан гапирибман. Лекин мен бир нарсага амин бўлдим: биринчи чиқишлар қанчалик сершовқин бўлса, шунчалар тез “адабиётга кириш” мумкин — шундай ниятингиз бўлса, шов-шув остида киринг.\nБу яқиндагина, етмишинчи йилларда бўлган эди. Лекин бу давр шунчалик тез ўтмишга айланди-ки, энди истаганингизча хотиралар ёзишингиз мумкин. Бу — ошкоралик даврининг ўзига хос туйғуси.\nИван ЖДАНОВ: Ҳозирга қадар адабиётга янги шоирларнинг кириб келиши табиатдаги фасллар алмашувидай бир маромда кечар, гўё ҳисоблаб қўйилган йўлаклар ва қайчиланган ниҳоллари бор боғдай эди. Бу боғни Худонинг қайси бандаси яратган — ҳеч ким билмас, лекин унга кираётган ҳар бир янги одам унинг тартибига бўйсуниши керак эди. Акс ҳолда, у боққа умуман кира олмасди. Ҳа, ёшларнинг орасида ҳам бу боғнинг ишқибозлари чиқди, ва унга кираётганлар нимага бораётганларини яхши биладилар. Бу боғнинг ташқарисида ҳам ҳаёт ўз йўриғида давом этар, янги номлар пайдо бўлар, турли нашрлардан четда бўлса ҳам, ўқувчиларига йўл топиб юрарди.\nБоғдан ташқаридаги адабиёт ривожланди, ўсди, аста-секин аввалги шовуллашда давом этаётган боғнинг овозини босиб кета бошлади. Шундай қилиб, терминологик мутаассибликнинг дурдонаси “ёшлар” атамаси дунёга келди. У на ёшни (шартли қилиб ёш дейишарди), на маҳоратни билдирарди. Ким ўзи булар — ёш аталишни истамаётган ва боғнинг тартибига қарши турганлар?\nМуҳаммад СОЛИҲ: Боғнинг назарича, биз — “80-йиллар бошловчилари”миз. Биз эса ўзимизни “турғунлик болалари”, вақтсизлик фарзандлари ҳисоблаймиз. Зеро, бугун биз чоп эттираётган асарларнинг аксарияти 70-йилларда ёзилган.\nМана, сизларни “метафористлар” — мажозийлар деб аташади. Аслида, метафора ҳамма халқлар шеъриятида, ҳамма замонларда бўлган. Шоир Александ Межиров “Литературная газета”да “шеърият чўққиларида метафора йўқ” деб ёзди. Буни ўта шартли тушуниш мумкин. Биз билган барча чўққиларда метафора — бош фигура.\nЕтмишинчи йиллар метафорасига келсак, бу бор-йўғи уйғониш даври мусаввирлари тананинг уятлигини беркитган ҳаё пардаси ниқоб, холос.\nТўғри, бу анча кўламли, ўзгача ниқоб эди. Ахир, вақтнинг ўзи шахсан эҳтиёткорликни талаб қиларди.\nБундан ташқари, анча вақт шеъриятга адабиётдаги исёнчи сифатида қараб келишди. Бунга асос бор эди, шекилли. Шеърият фикран ботинийлиги туфайли ўзида жамиятга қарши танқид уруғини асрай олади, наср эса, ушбу танқидни синчков кимсаларнинг кўз олдида тезда фош қилиб қўяди. Шундай қилиб, шеърият ҳамма замонларда ўз билганидан қолмай. Ҳақ сўзни айтишнинг турли йўлларини топган, биз унинг овозини доим эшитиб турдик.\nИ. ЖДАНОВ: Яъни, бу қайсидир маънода чекланишга уриниш, муносиб аталган, аслида номуносиб қатнашимни истамаслик, сохта идеалларни инкор қилиш ва ҳақиқийларини излаш ҳамдир. Ўша йиллар бу уринишлар муқаррар эди. Ичкинлик, четланишга, ёлғизликка уриниш — шахснинг маълум қолипига сиғмаслиги натижаси.\nМ. СОЛИҲ: Бари бир, шахс “қолип”нинг остида бўлса ҳам яшашга йўл топади.\nИ. ЖДАНОВ: Шахснинг мустақиллик ҳолати — ўта романтик ҳолат ҳамдир. Бу ҳатто бугунги ёшларнинг кайфиятида ҳам бор — турли уюшмаларнинг юзага келаётгани ҳам бежиз эмас. Менимча, тарихга қизиқишнинг кучайгани, ҳозирги аҳволнинг қандай юзага келганини тушуниш, тепасида фалокат шамшири осилиб турган аждодлар маданиятидан ўзига таянч ахтариш ҳам шу туфайли бўлса керак. Тарихий тажриба шахс тажрибаси сифатида қарала бошланди. Биз турғунлик фарзандлари бўлиб қолишни истамадик, маданият фарзандлари бўлишга уриндик. Ёш ўзбек шоирларида ҳам ўз илдизларига қайтишга уриниш бўлганми?\nМ. СОЛИҲ: Ҳамма гап шундаки, тарих — чизиб бўлинган сурат, уни ўзгартириб бўлмайди. Унинг замондаги муқимлиги бугуннинг тезкорлигидан ишончлироқдир. Унда собитлик бор, шунинг учун инсон унга таянади. Тарих ўзининг тугаллиги билан — келажак ҳақидаги хомтамаликдан кўпроқ кишини ўзига тортади.\nИ. ЖДАНОВ: Ҳа, айнан бизнинг давримиз дунёга халпарастларча қарашни шубҳа остига қўйди. Турғунлик давридан олдинги хомхаёллик ўзликни сўндиришга баробар эди. Шахсни ва турли ижтимоий институтларни мукаммаллаштириш учун тинимсиз ишлаш ўрнига, аллақандай гармоник шахслар дунёсига томон сакраш, ҳаммани бахтиёр қиладиган қандайдир сеҳрли кучни излашга зўр берилди… Бугун ҳаётнинг ўзи шундай саволни кўндаланг қўйди: хаёлпарастлик керакми, қачонгача инсон ўзини овутиб яшайди? Иккинчидан, хаёлчанликдан жудо бўлиш инсонга қимматга тушади. У мўъжизага ишонмай қўяди.\nМ. СОЛИҲ: Хаёлпарастлик нафақат адабиётда бўлган, Хрушчевнинг остонада турган коммунизм, армиясиз жамият ва ҳоказолар ҳақидаги орзуларини эсла. Олтмишинчи йиллар шоирларининг “хаёлпарастлиги” — бошқача ҳодиса. Бу — фақат шуҳратпарастлик эмас, самимийликдир. Улар шеърият бизни тузутади, деб ишонардилар. Олтмишинчи йиллар шоири “чақиб олишни”, одамларни ўзига қаратишни, ҳайратлантиришни биларди… Бу узоқ хонанишинликдан кўчага чиққан янги шеърият эди. Унда ҳама нарса қоришган. Унинг техникаси нафақат сўз ўйини, балки шоир ҳам — унинг ташқи кўриниши, овози, кийиниши, талаффузи ҳам кирарди.\nШунинг учун, афсуски, уларнинг кўпчилиги шон-шуҳратнинг асирларига айландилар. Уларнинг сурати менга шундай туюлганди: “Чақмоқдай “ялт” этди янги бир фикр, Шиддат тикон гулдай барқ урди, Ўрнидан турди, Ёришди ним қоронғу тафаккур, “Тўқнашув” деб ёзди қоғозга! Ўйлаш мумкин эмас эди, Афсус ўйланди — Устидан чизилди “тўқнашув”. Ёнига ёзилди “юзма-юз”. Ўйлаш ўлим билан баравар эди, Лекин қўрқмади, “юзма-юз”нинг ҳам “Учрашув”, деб қўйди ёнига. Энди ўйлаш ўлим деган гап эмас. Энди у мутлақо хотиржам — Бир-бир босиб, хиромон юриб, “Учрашув” “Висол”нинг ёнига келди.”\nБир сўз билан айтганда, олтмишинчи йиллар шеъриятига бўлган ишончимиз сўнди. Гўё бизни алдаб қўйдилар. Нега? Буни фақат “хаёлпарастлик” оқибати деёлмаймиз.\nИ. ЖДАНОВ: Бизнинг авлодимиз онгида хаёлпарастликнинг назари бошқа ёққа йўналгандай: биз учун қадимий қийматлар, минг йиллик тажрибадан ўтган осори атиқалар азизроқ бўлаётир. Аввалги хаёлпарастлик эса, кулги ва киноянинг нишонига айланди.\nМ. СОЛИҲ: Ахир, ясама кўтаринкилик чарчаб қола бошлади-да. Биз жуда узоқ умумий бахтиёрлик ҳақида куйладик, гўё аллақачон ҳамма фаровон бўлгандай эди. Эндиги киноя — инсон бахтига хайрихоҳлик, ҳамдардликдир. Шунинг учун бизнинг интилишимиз шубҳа уйғотаётибди.\nИ. ЖДАНОВ: Авлодимиз томонидан шеъриятнинг ўрни ҳам қайта кўриб чиқилди. Авваллари у эзгуликка, ҳалолликка, масъулликка ва ҳоказо чақириққа (ҳатто буйруққа) тўла бўлса, энди эслатишга, эсдаликларга, тикланишга мойил бўлмоқда. Бу ғайритабиий ҳолат, табиий-ки, ўз ғайритабиий тилига, ифодасига ҳам эга эди. Шунинг учун “шубҳа” пайдо бўлдики, гўё оддий, аён нарсаларни шоирлар ғалати, мавҳум тилда айтаётганлар эканлар.\nМ. СОЛИҲ: Пол Валери шундай деган эди: “Энг мукаммал ёзувчи шундай тушунилади: Агар ёмғир ёғаётганини айтмоқчи бўлсангиз: “Ёмғир ёғаяпти” деб ёзинг. Бунинг учун ёзувчи бўлиш шарт эмас.”\nИ. ЖДАНОВ: Шундай қилиб санъатни оддий рефлексияга айлантириш хавфи пайдо бўлади, у ишончсизликка олиб келади…. Биз тарихга нафақат ўрганиладиган фан сифатида қарашни, балки кундалик турмушимизни тарих оқимига улаб, шу оқим нуқтаи назаридан турмушимизга қарашни истардик.\nМ. СОЛИҲ: Турмушни тарихга улаш. Жуда тўғри айтдингиз. Бироқ, қайси томондан уламоқ керак? Ҳамма гап шунда. Биз ғайриихтиёрий равишда қулай томонини излай бошлаймиз. Умуман, ҳар бир давр ўз манфаатларига боғлаб тарихни ўзига мослаштиради.\nИ. ЖДАНОВ: Тарих ҳақиқатига келиш керак, уни қалбаки қабул қилмай, тирикликнинг ана шу тарихий контекстига йўғрилиш лозим — ана шу бурч бизни “хаёлпарастлик”дан қайта фикрлаб олишга мажбур қилади.\nМ. СОЛИҲ: Ҳамма ҳам буни тушунган эмас. Ҳали-вери тушунадиган ҳам эмас. Яқинда Тошкентда москвалик маърузачи чиқиш қилди. У Рус чўқинтирилганлигининг минг йиллиги муносабати билан Инжил қайта нашр қилинаётган бир пайтда бизда Қуръонни нашр этиш мумкин эмасмикан, деган саволга шундай жавоб берди: “Христианлик инсоният тарихида прогрессив рол ўйнаган, ислом ҳақида бундай дейиш қийин”.\nТарихий қийматларнинг бундай ўзбошимчалик билан талқин қилиниши ҳеч қачон атеизмга фойда қилган эмас, тарих ҳақиқатининг бузилиши олиб келади, холос.\nБугун ислом динига қизиқиш кучайгани ҳақида кўп гапиришмоқда. Айтиш мумкин-ки, нафақат исломга, христиан динига ҳам, умуман бошқа динларга ҳам қизиқиш кучайди. Бунинг сабабини, масалан, бизда Эрон билан, Эрон инқилоби билан боғлашмоқда. Аслида, динга қизиқиш сезилаётган қишлоқларимизнинг нафақат Эрон билан, ҳатто шаҳарларимиз билан ҳам алоқаси йўқ ҳисоби. Динга қизиқиш сабабини ўз заминимиздан излаш керакдир. Турғунлик йииллари бизни идеалларимиздан айирди. Ҳалоллик ҳақида гапирганлар ноҳақлик қилди, яхшилик ҳақида гапирганлар бир-бирини ғажишга тайёр эди. Бундай иккиюзламачиликдан озор чекиш, идеаллардан кўнгил совиш шеъриятда ҳам кўринди.\nИ. ЖДАНОВ: Менимча, бу яна шунинг учун ҳам юз берадики, шахснинг ўзига қизиқиши кучайди. Шахс аллақандай иккинчи даражали нарса ҳисобланган пайтда, у аён четлашиши, танҳоликка эҳтиёж сезиши муқаррар эди. Бондаренко “Москва” журналида биз аввалги бирликка эришишимиз керак, дейди. Аслида, бирликка бурч ва номусни англай оладиган ҳар бир шахснинг ривожи орқали эришиш мумкин. Бу Шахслар мамлакати бўларди. Шунинг учун бизга диний онг тажрибаси муҳим.\nМ. СОЛИҲ: Тўғри, дунёвий динларнинг тарихига назар солсак, улар ахлоқ ва маънавий покликнинг зиёдалигидан дунёга келган эмаслигини кўрамиз. Исо пайғамбар туғилмасидан аввалги Қуддусдаги қабилалар жанглари, шафқатсизлик, нафратни эсланг. Ёхуд Муҳаммад алайҳиссалом туғилгунча ўтган даврдаги қурайшлар жамоасиини эсланг. Муҳаммад алайҳиссаломнинг тарихий миссияси тарқоқ қабилаларни бирлаштириб, кучли давлат тузиш эди, деган ақида бор. Бу нотўғри. Чунки, Муҳаммад алайҳиссалом бу вазифани динга эмас, миллатчиликка суяниб ҳам амалга оширган бўларди. Яъни “ғайридинларга” эмас, “босқинчилар”га қарши курашган бўларди. Лекин у бундай қилмади. Чунки, унинг вазифаси инсонни ўз нафсидан озод қилиш эди. У шахс тенглигини ижтимоий тенгликдан устун қўйди. Бошқача айтганда, шахс эркинлигини ижтимоий инқилобдан афзал деб билди.\nБизда, репрессия даври ва турғунлик йилларида, шахс ўз қобиғига ўралиб олди, ўзи билан ўзи гапиришга маҳкум бўлди — у, ҳамма ёлғон сўйлаётганда, сукут сақлаш шарафдир, деб билди.\nИ. ЖДАНОВ: Шеърий авлодимизнинг “сукунат”га баробар ифодага интилиши ҳам шу туфайлидир. Кимдир ҳақиқатни очиқ айтса, остонадаёқ, шубҳа остига олинарди. Шунинг учун шоирнинг сўзи ҳақиқатга айланиш учун сукут йўлидан боришга мажбур эди. Бу нафақат исённинг ифодаси, балки, тилнинг илдизларини излаш ҳамдир.\nКейинги йиллар шу фикрнинг тасдиғи каби, иттиффоқдош республикалардан кутилмаган хабарлар кела бошлади. Ҳозир аллақандай украин, белорус, болтиқбўйи, ўзбек “метафорист”лари ҳақида гапиришмоқда. Улар Москвани четлаб, ўзларича алоқа ўрнатишаётган экан. Одатдаги пойтахт орқали ўтадиган йўлдан бошқа ўзига хос ҳалқа юзага келибди. Бу тўғрими, Солиҳ?\nМ. СОЛИҲ: Ҳамма гап шундаки, миллий республикаларни узоқдан кузатсак, адабий Москва Патриарший ҳовузидаги ўз аксига маҳлиё қараётган нилуфарни эслатади. Агар бизнинг бирор бир афзаллигимиз бўлса, бу Москва бизни эмас, биз уларни кузатиб турганлигимиздир. Бизнинг кўз ўнгимизда нафақат ўзимиз, Москва, бошқа республикалар ҳам турибди.\nҲозир Тошкентда янги латиш, эстон, рус шеъриятининг антологиялари нашрга тайёрланмоқда. Уларга Виктор Соснора, Андрей Вознесенский, Улдис Берзинш, Паул Эрик Руммо, Дмитрий Пригов, Дорис Карева, Иван Жданов, Алексей Паршиков, Леон Бриедис, Александ Ерёменко каби шоирларниинг шеърлари киради. Кўриб тургандирсан, бу ерда турли авлод вакиллари уюшган, аммо уларни бир ном бирлаштиради — Янги шеърият антологияси.\nИ. ЖДАНОВ: Сизларнинг шеъриятингизни катта авлод қандай қабул қилаётибди?\nМ. СОЛИҲ: Ҳозир тенгдошларимизнинг беш-олти китоби чиққач, жуда яхши қарашмоқда. Саксонинчи йиллар бошида роса танқид қилишганди. Танқид адбиётдаги ўрнимизни янада мустаҳкамлади. Ғарбга тақлидда айблаш, метафораларнинг ўта мураккаблигидан нолиш, мавҳумлик ҳозир танқидчиликнинг заиф ери бўлиб қолди. Танқидчилар энди бизга ҳеч қандай атама тақаётганлари ҳам, алоҳида гуруҳга ажратаётганлари ҳам йўқ.\nИ. ЖДАНОВ: Ғарбга тақлид қилишда айблашганда нимани назарда тутишганди?\nМ. СОЛИҲ: Айблашлар оғзаки эди, тезда тарқаб кетди. Масалан, етмишинчи йиллар бошларида пайдо бўлган верлибр (“ғарб таъсири” намунаси) ўн йиллик охирига келиб “оқланди”. Маълум бўлишича шеърнинг бу шакли аввалги минг йилликда — қадимий битиклардаёқ мавжуд экан.\nИ. ЖДАНОВ: Авлодингиз поэтикасига аниқ нима таъсир қолдирди? Масалан, сен ғарб адабиётидан нима “олдинг”?\nМ. СОЛИҲ: Ўқилган китоблар жуда кўп, бироқ таъсир қилгани кам. Энди, вақт ўтгач, ёдимга эҳтимолки, менга таъсир қилган бор-йўғи бир неча ном келади: бу — “Санъат ҳақида дарғазаб мулоҳазалар” муаллифи Роберт Музил, Пол Валери прозаси, унинг соғлом шубҳаси, Франс Кафканинг ҳаётнинг бу томонга нариги томондан қараши… Албатта, Лотин Америкаси ёзувчилари ҳам.\nТакрорлайман, бу шартли саноқ. Биз бу ёзувчиларда изланганимизни, тўғрироғи, ўзимиз англамаган ўзимизникини топдик.\nШунинг учун Шавкат Раҳмон бошқа бировни эмас, айнан Гарсиа Лоркани, Усмон Азим немис шеъриятини, Хуршид Даврон япон шеъриятини таржима қилгандир.\nИ. ЖДАНОВ: Сизларнинг шеърларингиз бошқа республиикаларда босилдими?\nМ. СОЛИҲ: Ҳа, Латвияда, Украинада қатор шеърлар босилди, Рауф Парфининг китоби эстон тилида нашр этилди.\nИ. ЖДАНОВ: Нима деб ўйлайсан, Солиҳ, сизларнинг ижодингиз Москвада тилга тушадими?\nМ. СОЛИҲ: Биз тилга тушишга интилаётганимиз йўқ. Ўзбек тилида ёзаётган эканмиз, аввало, ўзбеклар ўқишсин. Менинг китобим икки йил аввал Москвада босилган, янги шеъриятнинг Рауф Парфи, Тилак Жўра, Йўлдош Эшбек ва юқорида саналган бошқа вакилларнинг китоблари қачон босилади, номаълум. Ортимиздан яна бир-икки китобни нашр этган янги авлодлар келаётир…\nИ. ЖДАНОВ: Китобларингизнинг Москвада босилишига нима тўсқинлик қилаяпти?\nМ. СОЛИҲ: Асосий муаммо — таржимон топишнинг қийинлиги. Қўлёзмани шеъриятимизга хайрихоҳ бўлмаган таржимоннинг қўлига беришга кўз қиймайди.\nИ. ЖДАНОВ: Демак, таржимонларни эстетик идеаллари сизга яқин шоирлардан излаш керак.\nМ. СОЛИҲ: Бизда сомеъ шоирлар ўз шеърларини нашр эттиришолмаётир. Таржимага йўл бўлсин!? Тўғрироғи, уларнинг ижодини босишдан кўра, кўпроқ улар ҳақида баҳслашиб ётибдилар.\nИ. ЖДАНОВ: Китобларингизнинг ҳисобига қараганда, Москвада ҳамфикрларингиздан кўра сизларнинг аҳволларингиз дурустга ўхшайди.\nМ. СОЛИҲ: Эҳтимол, биз омадлироқдирмиз. Бироқ, бизда шеърий китобларни севиб ўқишади, Москвада эса, магазин пештахталари тўла. Бизда ўн-ўн беш минг нусхада чиққан китоблар тезда сотилиб кетади.\nНашр сиёсати ҳозир на ёзувчиларни, на ўқувчиларни қаноатлантиради. Нега? Тушунтираман: 1940 йилда Ўзбекистонда 4 миллион аҳоли учун 600 номда китоб чиқарилган. Бугун ўзбеклар 13 миллиондан зиёд, нашр- чи, 1979 йилда — 1058, 1985 йилда — 996, 1987 йилда — 900 номда.\nҚисқаси, Ўзбекистонда нашр бўйича ҳаракат тескари кетаяпти. Ўқувчилар сони китобга ўсаган сари китоб сони камаймоқда. Пахта, гўшт, мева-чева плани оширилади, нашриётлар плани қисқартирилади.\nИ. ЖДАНОВ: Таржима масаласига қайтсак. Шоир тили — образ тилидир. Таржимон шеърий матннинг ҳарфхўри эмас, руҳнинг таржимони бўлиши керак, шоир тилига шунғиб кетиши лозим.\nМ. СОЛИҲ: Ҳамма гап шундаки, ҳар бир шоирда яширин тилшунос яшайди. Агар шоир бир лаҳзагина тўхтаб, диққатини қандайдир иборага қаратса, ўз-ўзидан парчалана бошлайди. Ҳар бир сўз ўзининг бир фурсат аввалги маъносидан чиқиб, ўзагини намоён қилади. Бу сирнинг олдида шоир саводсиздир. У ўзининг эндигина тили чиқаётган ибтидоий одамдай сезади. Агар таржимонга бу сезги ёт бўлса, у шоир эмас, агар шоир бўлмаса, таржима қилмасин.\nИ. ЖДАНОВ: Мана, қайта қуриш, ошкоралик каби ижтимоий янгиликлар пайдо бўлди. Улар ижодингизда из қолдираяптими? Агар ижодингизда қайта қуриш мумкин бўлса, у қандай кечади?\nМ. СОЛИҲ: Агар ёзувчининг дунёвқараши ҳар ижтимоий аҳвол ўзгаришига қараб ўзгараверса, у — ёзувчими?\nИ. ЖДАНОВ: Ишнинг бошқа томони бор: шоир учун бугун гапириш ва сўзини эшиттириш имкони пайдо бўлди. Энди у нималар деяётгани учун масъулият сезиши керак.\nМ. СОЛИҲ: Ҳа, эҳтимол, гапириш имконида қайта қуриш бўлаётгандир. Лекин, шоир ҳар қачон, ҳеч ким тингламай қўйса ҳам, тўғри гапиради.\nИ. ЖДАНОВ: Бироқ, ижодкорнинг овози кўпроқ эшитилмоқда. Унга ижтимоий овоз, гражданин овози сифатида қулоқ солинмоқда.\nМ. СОЛИҲ: Тўғри. Шунинг учун бугун улар адабиётнинг интеллектуал масалаларидан кўра, кўпроқ экология ҳақида баҳслашишмоқда. Бу — давр даъвати. ЮНЕСКОнинг “Инсон ва биосфера” программаси бўйича Ўзбекистон Миллий Комитетининг кенгайтирилган мажлиси бўлди. Сўзга чиққанларнинг ярми ёзувчилар эди. Улар демография масаласида олимлар билан тортишишди. Билсанг керак, республикада туғилишни камайтириш ҳақида масала қўзғалди. “Чеклаш” тарфдорлари болалар ўлимини дефолиантлар, гербитсидларнинг ҳад-ҳудудсиз қўлланишидан, ғариб тиббиёт хизматидан, ҳаво, озиқ-овқат, ҳаттоки, оналар сутига сингиб кетган заҳардан эмас, кўп туғишдан, деб зўр бериб тушунтиришга уриндилар.\nБу — асосий муаммолар: нафақат болалар, умуман қишлоқ аҳолиси орасида ўлим ва касалликларнинг кўпайгани, Оролнинг қуриётгани, пахтанинг заминга ягона ҳукмронлиги, деҳқон меҳнатининг қадрсизлигини яшириш учун ниқоб, холос. Шулар ҳақида гапиршмоқда ёзувчилар.\nИ. ЖДАНОВ: Ошкоралик тўлқинида овозлар шу қадар кўпайиб кетди-ки, етакчи қайсидир овозни илғаб олиш мушкул. Шуниси ғалатики, илмий техника тараққий қилган оммавий ахборот воситалари тинимсиз ғувиллаб ишлаётган пайтда, биз бир-биримиздан деярли бехабармиз. Ҳатто интернатсионализм ҳам икки юзли “қўриқчи”га айланиб қолди.\nМ. СОЛИҲ: Ўз халқингнинг миллий туйғулар ҳақида эҳтиёт бўлиб гапирасан. Ҳеч қайси мамлакатда интернатсионализм ҳақида биздай кўп гапиришмаса керак, чунки, ҳеч қаерда биздай “миллатчи” деб ном олишдан қўрқишмаса ҳам керак. Биз Америка тарихини қўшни республика тарихидан кўпроқ биламиз. Ўз тарихимизни ҳам. Қўшниларимиз ҳам бизнинг тарихимиздан кўра, Япония тарихини кўпроқ билишади. Нафақат ҳилпираётган байроқ товушига, балки унинг тагида турган тирик одамларнинг овозига ҳам қулоқ соладиган вақт келганга ўхшайди.\n«Литературная Газета»дан таржима килиниб, “Ўзбекистон адабиёти ва санъати” газетаси, 1988 йил, 3 июн сонида чоп этилган\nМуҳаммад Солиҳнинг 2013 йилда Истанбулда чоп этилган “Иқрор” китобидан. (114-123-саҳифалар.)\nТУРКНИ ҲАЛИ ҲАМ “ТУРКИЙ” ДЕБ АТАЁТГАН ЖОҲИЛЛАРГА БАГИШЛАНАДИ\nТурк ва “туркийлик” ҳақида: мафкура божмонлари\nАвтократик режимларга таълим соҳасини ишониб бўлмайди\nА.Комиловнинг ўғли халқ мулкини қандай қўлга киритди?\nОҳангаронда ҳокимлик ҳайдовчиси маънавий-маърифий ишлар бўйича ҳоким маслаҳатчиси бўлди\nАвтократик режимларга таълим соҳасини ишониб бўлмайди29/11/2021-20:32\nА.Комиловнинг ўғли халқ мулкини қандай қўлга киритди?29/11/2021-17:47\nОҳангаронда ҳокимлик ҳайдовчиси маънавий-маърифий ишлар бўйича ҳоким маслаҳатчиси бўлди29/11/2021-07:09


Равшан Йўлдош (1970) | www.ziyouz.uz\nБош саҳифа Ўзбек насри онлайн антологияси Равшан Йўлдош (1970)\nРубрика: Равшан Йўлдош (1970)\nРавшан Йўлдош 1970 йилда Хоразм вилоятининг Қўшкўпир туманида туғилган. “Иблис учун икки васият”, “Гувоҳ мурда” каби китоблари чоп этилган. “Қайтар дунё”, “Умидингни сўндирма” сериаллари муаллифи.\nРавшан Йўлдош. Арвоҳ иши (қисса)\nЧоп этилган 12.09.2015 МуаллифZiyouz.uz\n1 Тушимда бармоғига узук таққан сичқон қопқон кўтариб мушукни қувлаб юрганмиш… Кўнглим хижил бўлди. Тушимга сичқон кириши яхшиликкамас, бунга бир неча бор амин бўлганман. Қайси куниям сувга калла ташлаётган сичқонни туш кўргандим. Эртасига қайнонам томондан хунук хабар келди: қайнотам тўйда давоми…


мансабдор шахснинг тамагирлигига чек қўйди\nД.З. болалигидан балиқ тутишга ишқибоз. У ишдан кейин ёки дам олиш кунлари балиқ овига чиқмаса, хумори босилмайди. Карантин даврида балиқ овлаёлмай анча қийналди...\nЯқинда ўйчи ўйлагунча, таваккалчи ишини битиради, деган ақидага амал қилиб, Бухоро тумани ҳудудидан оқиб ўтувчи “Жўйзар” канали томон йўл олди. Каналга қармоғини ташлаб, анча пойлаб турди. Ови бароридан келмаганига хуноб бўлиб турган эди, бир киши унинг олдига келиб, ўзини вилоят мутасадди ташкилоти масъул ходими Қ.Л. деб таништирди ва мақсадга ўтди.\n– Карантин пайти уйдан чиқиш ман этилганини билсангиз керак. Қолаверса, қонунга хилоф равишда балиқ овлаяпсиз. Бу иккиси ҳам жиноят. Исм-фамилиянгизни айтинг, – дея алланима ёза бошлади.\n– Ака, бир сафар кечиринг, илтимос. Қайтиб бу ишни қилмайман, –деди Д.З. масъул ходимга юзланиб.\n– Келишсак, майли. Қозоннинг қопқоғини очмай турамиз. Бу иккимизга ҳам маъқул, – деди у муғамбирона тиржайиб.\nИшқибоз зийрак эмасми?! Дарров таклиф мавзусини англади.\n– Қанча сўрайсиз?\n– Икки юз доллар берсанг бўлди. Мен сени кўрганим йўқ, сен мени... тушунгандирсан? – сўради масъул ходим.\n– Тушунишга тушунарли. Аммо ҳозир бунча пулни беролмайман. Қурбим етмайди, – деди Д.З. ростига кўчиб.\n– Бу ёғи сенинг муаммонг. Маъқул бўлса, ёзмайман. Бўлмаса, жим ўтир. Маъмурий баённома расмийлаштирай, суд қонуний чора кўради. Мен айтган пулдан кўпроғини тўлайсан ҳали, – дея нималарнидир ёза бошлади.\nД.З. шошиб қолди ва ноилож таклифга кўнди.\n– Қариндошлардан сўраб кўрай-чи? Балки топилиб қолар, – деди чорасини топгунча вақтни чўзиш истагида. Бироқ масъул ходим: “Эртагача муҳлат, олиб келмасанг, ишинг чатоқ. Мен сенга ишондим, келишдикми?” – деди. Д.З. тасдиқ жавобини қилгач, кўнгли хотиржам бўлиб кетди.\nД.З. эрталабгача ўйлаб чиқди. Ҳатто таниш-билишларидан пул ҳам сўраб кўрди. Чораси топилавермагач, ҳуқуқ тартибот идорасига мурожаат қилди.\nДепартаментнинг Бухоро шаҳар бўлими ва вилоят ИИБ ЖҚБ ходимлари томонидан фуқаро Д.З.нинг аризаси юзасидан ўтказилган тезкор тадбирда Бухоро туманидаги “Деҳқон бозори” ёнида вилоят мутасадди ташкилоти масъул ходими Қ.Л. мансаб мавқеидан фойдаланган ҳолда, фуқаро Д.З.дан қонунга хилоф равишда балиқ овлаётганлиги учун унга нисбатан маъмурий баённома расмийлаштирмаслик ва қонуний чора кўрмаслик эвазига кимёвий ишлов берилган 1.150.000 сўм пулни пора тариқасида олган вақтда жиноят устида ушланди.\nҲолат юзасидан Қ.Л.га нисбатан Жиноят кодексининг 210-моддаси 1-қисми билан жиноят иши қўзғатилди.


'Путин қудрати билан бирга қаҳратон аёзга қарши чиқдилар' - Фоторепортаж - BBC O'zbek\n'Путин қудрати билан бирга қаҳратон аёзга қарши чиқдилар' - Фоторепортаж\n11 Декабр 2011\n'Путин қудрати билан бирга қаҳратон аёзга қарши чиқдилар'\nМухбирларнинг ёзишларича, 10 декабр куни қаттиқ совуқни ҳамда бостириб ташланишлари мумкинлиги борасидаги қўрқувни енгган ўн минглаб россияликлар Владимир Путин партияси ғалабасига қарши намойишга чиқдилар.\nМосква марказидаги Кремлга яқин Болотная майдони бу майдонга элтувчи кўприк, бу ерга етаклаган йўлларни тўлдириб ташлаган, елкама-елка турган намойишчиларга тўлди. Майдонга ўн минглаб полиция кучлари ҳам ташланди.\nШанба кунги қаттиқ совуқ ва қор 60 мингга яқин инсонни ўз норозилигини изҳор этишдан қайтара олмади, бу Шўролар қулаганидан кейинги Россияда охирги 20 йил давомидаги Бош вазир Владимир Путин бошқарувига қарши ташкил қилинган энг йирик норозилик намойиши бўлди.\n"Россия Путинсиз!", "Эркинлик" деган шиорлар билан бирга Путиннинг "Ягона Россия" партияси қарийб 50 фоиз овозни тўплагани расман эълон қилинган парламент сайлови натижаларини бекор қилиш талаби илгари сурилди, овоз беришда жуда кўп қаллобликларга йўл қўйилгани айтилди.\nНорозилик намойишлари Россиянинг 50 дан ортиқ шаҳрида ташкил этилди. Хабарларга кўра, Санкт-Петербургда 7000 киши йиғилган, Сибирдаги Новосибирск шаҳрида ҳаво ҳарорати -20 га тушганига қарамасдан 4000 тача намойишчи тўпланган.\nРоссия Ички ишлар вазирлигига кўра, Москвадаги норозилик намойишида бирор бир ноқонуний ҳодиса рўй бермаган, бирор киши ҳам ҳибсга олинмаган.\n"Ассошиэйтед Пресс" ахборот агентлиги хабар қилишича, бутун Россия бўйлаб 100 га яқин одам ҳибсга олинган.\nНамойишчилар полициячиларга гул тутқазганлар. Айрим шиорларда "Мен бу ярамаслар учун овоз берганим йўқ, мен бошқалар учун овоз бергандим", "Путинни Азкабанга жўнат", деган ёзувлар бўлган.\nНамойишчилар 24 декабр куни ҳам яна кўчаларга чиқмоқчи эканлари ҳақида айтганлар.


БАРКАМОЛ АВЛОДДА МАФКУРАВИЙ ХУРУЖЛАРГА ҚАРШИ ИММУНИТЕТ ХОСИЛ ҚИЛИШ\nЁшларда ахборотни саралай олиш, яъни ахборот истеъмоли маданиятини юксак даражага кўтариш учун ёш йигит –кизларда соғлом эътикод ва сезгирлик туйғуларини шакллантириш муҳим.\nМаънавий тарбия орқали ёшларда яхши ахлоқ, шижоат, раҳмдиллик ва меҳнатсеварлик сифатлари шаклланади.\nИслом динида ҳам фарзанднинг маънавий тарбиясига ҳам алоҳида эътибор қаратилади.Чунки бола нозик бир ниҳол кабидир, қай томонга эгса шу томонга мойил бўлиб ўсади, зеро Пайғамбаримиз алайҳис салом “Ҳар бир фарзанд фитратда дунёга келади”-деганлар.(имом Бухорий).\nУшбу ҳадисдан маълум бўладики бола покиза табиатда туғилгани боис унинг шаклланиши айнан тарбияга боғлиқ бўлади.\nДемак фарзанднинг эътикодини мустаҳкам қилиш энг асосий вазифадир. Буни Қуръони карим оятлари мазмун-моҳиятидан ҳам кўриш мумкин, жумладан: “Эй иймон келтирганлар! Ўзларингизни ва оила аъзоларингизни ёқилгиси одамлар ва тошлар бўлмиш дўзахдан саклангиз,…”(Тахрим-6.). Мазкур оят шарҳида инсон аҳли аёли ва фарзандларини ҳам доимо эътиборда тутиши, бунда фақат моддий таъминот билан чекланиб қолмасдан уларнинг иймон эътиқоди ҳам мустаҳкам бўлишига ҳаракат қилиши лозим, деб алоҳида таъкидланади.\nАйникса ғоялар кураши авж олган бугунги кунда фарзандлар эътикодига тажовуз солаётган таҳдидлар қаторида динни ниқоб қилиб қадриятларни оёқ ости қилишга уринаётган бузғунчи ҳаракатларнинг фаолияти жиддий ташвиш уйғотмокда. Бундай кучлар фарзандлар онгини забт этиш мақсадида ҳар қандай йўллардан фойдаланишга уринмокда. Лекин айрим ёшлар орасида бузғунчи ғоялар тузоғига илиниб ота –онасини норози қилиб, оиласини ташлаб қуйиб, халокат тузоғига тушиб қолаётган ёшларнинг учраб туриши ачинарлидир.\nШунинг учун ёшларни тажовузкор ғоялар тузоғига тушиб, қурбон бўлишдан асраш, баркамол авлодда мафкуравий ҳуружларга қарши иммунитет хосил қилиш ва дин ниқобидаги ҳар–ҳил таҳдидлардан ҳимоялаш ҳар бир ота –она, ўқитувчи, мураббийнинг вазифасидир.\nЧортоқ тумани “Зайд ибн Ҳорис” жоме\nмасжиди имом –хатиби


Яккабоғлик аптекачи қора маскалилар томонидан отиб ўлдирилди\n14 май 2021, Тошкент вақти: 21:01\nҚашқадарё вилояти Яккабоғ тумани марказида жойлашган аптека мудири Бахтиёр исмли йигит 29 октябрь куни кечқурун иш жойида отиб кетилди. Бу ҳақда хабар берган Озодлик манбаларига кўра, аптекачини номерсиз машинада келган, юзига қора ниқоб тортган одамлар отган. Яккабоғ тумани милицияси шундай воқеа бўлганини тасдиқлади.\nЯккабоғ тумани марказидаги 2-касалхона ёнида жойлашган аптека мудири 44 ёшли Бахтиёр исмли йигит номаълум шахслар томонидан отиб кетилди.\nБу ҳақда Озодликка хабар берган яккабоғлик манбанинг айтишича, қотиллар қора ниқобда бўлган:\n- Бу воқеага гувоҳ бўлган одамлар билан гаплашдим. Уларнинг айтишларича, воқеа 29 октябрь куни кеч соат 10ларда содир бўлган. Бахтиёр исмли аптекачи ишини тугатиб касса пулини ҳисоблаётган пайтда қора ниқобли одам аптекага кириб уни тўппончадан отиб ташлаган. Қотил пулларни олиб¸ номери йўқ Дамас машинасида қочиб кетган, деди манба.\nМанбанинг айтишича, бу воқеадан сўнг туманда одамларни, автомобилларни текшириш кучайиб кетган:\n- Аввал Яккабоғ милицияси текширишни бошлади, кейин вилоят милицияси келди. Қотилни топишолмаяпти. Кеча Тошкентдан махсус гуруҳ келди, деб эшитдим. Болницани атрофида кузатув камералари бор экан. Ўшанга тушиб қолган ҳар бир одам, больницада ишлайдиганлар бир четдан сўроқ қилинаяпти, деди манба.\nЯккабоғ тумани Ички ишлар бўлимининг ўзини таништирмаган мулозими ҳақиқатан шундай воқеа бўлганини тасдиқлади. Бироқ мулозим тергов тугамагунча ҳалок бўлган аптекачи фамилиясини очиқламаслигини айтди.\nЎзбекистонда ўқ отар қурол воситасидаги қотилликлар кам учрайдиган ҳодиса ва Озодликка маълум бўлган ҳодисаларда бундай жиноятни қурол сақлашга ҳақли кучишлатар тизимлари ходимлари содир этгани қайд қилинган.\nЎзбекистон президенти эълон қиладиган амнистиялар асосида ўғри ва қотилларнинг ҳам озодликка чиқарилаëтгани¸ қолаверса¸ Россиядаги иқтисодий вазиятнинг оғирлашаëтгани муносабати билан ўзбек муҳожирларининг ватанга қайтиб ишсиз қолаëтгани кузатувчиларга кўра мамлакатдаги криминал вазиятнинг оғирлашувига сабаб бўлмоқда.


ЎзА - "Севинч" етакчиликни қўлга олди\n"Севинч" етакчиликни қўлга олди\n17.02.2017 19:19 Чоп этиш версияси\nПойтахтимиздаги "Ёшлик" спорт мажмуасида мини-футбол бўйича хотин-қизлар ўртасида XIII Ўзбекистон чемпионатининг биринчи босқич иккинчи тур учрашувлари бўлиб ўтди.\nБу йилги чемпионат баҳсларида тўққизта жамоа ўзаро куч синашмоқда. Қоидага кўра, дастлабки босқичда ҳар бир жамоа ўзаро биттадан ўйин ўтказади ва энг кучли олти жамоа иккинчи босқичда медаллар учун курашни давом эттиради.\nЧемпионатнинг иккинчи тури ҳам қизиқарли учрашувлар ва голларга бой бўлди. Қаршининг “Севинч” клуби Нукуснинг "Қирқ қиз" жамоасини 8:0, Жиззахнинг “Аланга-Сўғдиёна” жамоасини 4:0, “Оққўрғон”ни (Тошкент вилояти) 5:1, "Бахмал БЎСМ"ни (Жиззах) 7:0 ҳисобида мағлубиятга учратди. Икки тур натижасига кўра, саккизта учрашувнинг еттитасида ғалаба қозониб, биттасида дуранг ўйнаган "Севинч" жамоаси 22 очко билан мусобақа жадвалида етакчилик қилмоқда.\nТошкент ахборот технологиялари университети жамоаси Ғузорнинг “Шўртан Lady” клуби билан 3:3 ҳисобида дуранг ўйнаб, "Қирқ қиз" ва “Пахтакор Woman”ни (Тошкент) бир хил – 4:1 ҳисобида енгди. Тошкент ахборот технологиялари университети жамоаси 20 очко билан иккинчи ўринда бормоқда. “Пахтакор Woman” 15 очко билан учинчи ўринда бўлса, “Шўртан Lady” 14, “Юзробод” (Тошкент) 12 ва "Қирқ қиз" 7 очко жамғарган ҳолда кучли олтиликда бормоқда.


«Назм ва наво» кечаси\nХалқимиз азалдан мусиқа санъатини севиб, ардоқлаб келади. Боиси, яхши куй-қўшиқ -дилларга ором беради, чин инсоний туйғуларни камолга етказади.\nБаҳор — янгиланиш, яшариш палласи. Шу боис уни соғиниб кутамиз. Майин шаббода, қуёшнинг илиқ тафти, табиатнинг гўзал ва бетакрорлиги, гулларнинг ёқимли ифори дилларни чароғон этиб, ажиб ҳис-туйғуларни жўш урдиради. Бундай пайтда одам ич-ичидан яйрайди, қолаверса, яратиш, яшнатиш, бунёдкорлик ишларига астойдил бел боғлайди.\nТиббий маданият — саломатлик гарови\nГрипп тез тарқаладиган ўткир юқумли касаллик бўлиб, дунёнинг деярли барча мамлакатида учрайди. Бу хасталик, асосан, куз ва қиш фаслларида кўп кузатилади. Ноябрь — март ойларида эса янада кучаяди.


Кейинги бекат – айрилик! Узбек хикоя (реал)\nКушик матнлари 1152\nИсмлар маъноси 4228\nБолалар исми 2658\nКизлар исми 1564\nТуш табири 1855\nСевги хакида шерлар 295\nАйрилик хакида шерлар 243\nVatanda.Com » Хикоялар » Кейинги бекат – айрилик!\n«Ехтийот болинг, ешиклар йопилади, кейинги бекат Пушкин!»\nПоезд козгаган онда Бахтийор бир калкиб тушди. Боши вагон ичидаги туткичга урилди. Пешонасини ушлаб йон-верига аланглади. «Хеч ким кормадимикин».\nРопарасида аллакандай газетани вараклаб отирган айолдан бошка вагонда хеч ким йок еди. Соат хам он бирдан ошиб колган. Ози бунака пайтда одам кам болади метрода?\nБахтийор чонтагидан ромолчасини чикариб, ловуллаб турган пешонасига босди. Ишкилиб, гурра болмаса горгайди.\nБеихтийор каршисидаги айолга тикилди ва... таниди. Бу Саида! Худди ошанинг ози, бошка биров болиши мумкин емас.\nБу исмни беихтийор тилига кочирди. Айол чочиб, аввал икки йонига, кейин каршисидаги йоловчига каради:\n— Ха... тузукмисиз? Танимабман.\n— Шунча йил отиб, учрашган жойимизни каранг.\n— Буям такдир-да!\nТакдир! канчалар кудратли ва беомон куч. Шу кадар кудратлики, бутун инсоният, замону макон унинг измида.\nБахтийор бир пайтлар каердадир окиган, алхол миясига келиб урилган бу фикрдан ози хам донг колди. Чиндан-да галати. Он йил аввал ернинг юзасида туриб, бир-бирига видо айтган, бир-биридан конгил узган икки инсон айни дамда ер остида бакамти келиб туришибди. Ошанда ким ойлабди, дейсиз...\n— Рахмат, худога шукур, озингизникилар яхши юришибдими?\n— Рахмат, Худога шукур!\nЯна нима десин? Жим колишди. кизик, бир пайтлар икковлари соатлаб гаплашишар, вакт гизиллаб отганини сезмай колишар, уларнинг назарида вакт хам, сухбат хам туамайдигандек еди. Енди- чи. Икки огиз хол-ахвол соришгандан кейин гапригани бирорта соз колмаган болса?\nСаида козларини колидаги газетага кадади. Бир нуктага кадалган нигохларидан хеч нарса окимайотганини аниклаш кийин емасди. Бахтийор хам унга термилган куйи нималарнидир ойлайотгани, ози истамаган холда хотиралар уммонига гарк болгани кориниб турарди.\nСаида! Бу исм бир пайтлар унинг фикру йодини, жисму жонини, бутун борлигини забт етганди. Усиз хайотни, тирикликни тасаввур кила олмай колганди. У озини бу дунйога айнан Саида аталмиш беназир хилкат билан учрашиш, севиш ва севилиш, фоний умрни факат у билан бирга яшаб отиш учун келган, деб биларди оша пайтлар.\nОша пайтлар... у битирувчи курсда, Саида еса биринчи курсда окирди. Мухаббат тарихи бошкаларникидан деярли фаркланмасди. Окиш бахона танишишди, конгил койишди. Кейин дарсдан кейинги учрашувлар, бог сайри, кинотеатрнинг томошалари залида кечган бахтийор дамлар... Хамма-хаммаси Бахтийорнинг хотирасида бамисоли сандик тагида сакланадиган енг нодир буюмлар сингари ехтийотлаб келинарди.\nСаида билан кечган масуд дамлар бир кун келиб, ана шундай нодир хотираларга айланади, деган ой у пайтлар хайолга хам келмасди. Биров унга Саида пайти келиб, уники емас, етти йот бегонанинг хасмига айланади, деса, нак йокасига чанг солган боларди. Аммо, на иложки, яралганнинг емас, Яратганнинг иродаси мукаррардир.\nОдатда битирув имтихонларини топшириб, колига диплом олган собик талабанинг олдида икки йол туради: йо шахарда колиб, бирор тузукрок ишга жойлашиш йо болмаса, коч-коронни оркалаб, кишлокка кайтиш. Албатта, шахарда колишга имконияти, тузукрок таниш-билиши бор одам иккинчи йолни танламайди.\nБахтийор оилада йолгиз огил еди. Ота-она биттаю битта жигарбандини озидан йироклатгиси келмайди. колаверса, шахарда колишнинг хам озига яраша мураккаб томонлари бор. Айникса, йотокхонадаги «иззати» битган битирувчи озига дурустрок бошпана топиши керак.\nУ аллакачон дипломни колтикка кистириб, кишлокка жонаворган боларди. Хеч болмаганда, бирор мактабга бориб, тарихдан дарс бера олишига кози етади. Аммо, Саида-чи! Ота-онаси кизларини чекка кишлокка узатишга конишармиди? Хар калай шахар ва кишлок, шахарлик ва кишлоки ортасидаги тафовут, барибир, билинади.\nНега бу хакда Бахтийор хам, Саида хам сал ертарок, кинотеатрнинг нимкоронги залида, хийобоннинг хилват бурчакларида йоки дарсдан кейин хувиллаб коладиган аудиторияларда бир- бирининг пинжига кириб отирган пайтларда ойлашмади. Вакти- соати келиб доппи тор келганида, икковиям нима киларини билмай колди.\nБахтийор ота-онасининг райини беш колдек биларди. Мухаббати хар канча кучли болмасин, уларнинг хохишига карши боришни озига еп кормайди. Хамма гап кизнинг ота-онасида колганди. Саида уйдагилар билан маслахатлашиб келган куни айтган гапи шу болди\nНуфузли идоранинг куйирок рутбадаги ходими уни оз кабинетида, хийол тунд кайфиятда карши олди. Гап бошлашдан аввал хокизнинг канча гошт килишини чамалаган кассобдай йигитга бошдан ойок синчков разм солиб чикди.\n— кизим — мени енг катта бойлигим, — деди вазмин охангда ота йигитнинг елкаси оша деворда илинган алламбало жадвалларга маносиз тикилиб. — Шу пайтгача унинг конглига караб келдик. кизимизнинг бахти учун хамма нарсага розимиз. Факат у козимизнинг онгида болса деймиз. Шахарда осган киз даланинг огир шароитига чидолмайди. Хозир козига хеч нарсага коринмаслиги мумкин. Лекин вакти келиб, афсусланиб колишини истамаймиз. Иккинчидан, биз – хожаларданмиз. Сизлар-чи?\nБахтийор иш битириш илинжида йолгон гапиришга органмагани учун, очигини айтиб коя колди:\n— Йок, бизнинг на хожа, на саид, на ешонларга алокамиз бор. Шу оддий озбекмиз, холос.\nОтанинг узун бойни яна бироз чозилганддек, кибрли кийофаси янада такаббурлик касб етгандек болди:\n– Унда хожалар кораларга киз бермаслигини яхши биласизларми?\nБилади, базилар оз сухбатдошини менсимай сизлагиси келмаса, негадир сенсирашга хам тили бормаса, худди шу тарзда – иккинчи шахс, копликда мурожаат килишини хам билади.\n— Майли, мен-ку одам айиришни унча хушламамайман. Лекин барибир, кизимни Тошкентдан олиб кетишларига икки дунйодаям йол коймайман. Ана, хохласанглар, шу ерда колинглар, тузукрок ишга жойлашиб, уй-жой масалаларини хал килинглар, ана ундан кейин яна бир ойлашиб корармиз. Тушундингларми?\n— Тушундик, деди Бахтийор истехзо билан. — Енди биз кетаверайликми?..\nХар калай Саиданинг отаси Бахтийорга канчалик нохуш таассурот колдирган болса, куйовликка номзод хам унда яхши фикр уйготмагани аник еди. киз билан кейинги учрашувдайок хаммасига нукта койилди.\nХаммаси канчалар шиддатли, ехтиросли бошланган болса, шу кадар тез ва совукконлик билан якун топди.\nОхирги учрашув чогида:\n— Дадангиз билан мен бир-биримизга тогри келмадик, — дея дангал гап бошлади Бахтийор. — Бизга охшаган кора халк вакиллари у кишига мос келмас екан. колверса, кизларини кишлокка бермас еканлар. Мен еса ота-онамни ташлаб келгим йок.\nОшанда кизнинг нигохларида чакнаган коркув, алам, хайрат ва нафратнинг муштарак акси хамон Бахтийорнинг коз онгидан кетмайди.\n— Хали шунакми? Олсам хам сени дейман, сенсиз бир лахза яшолмайман, жоним жахоним озингсан деганларингиз, хаммаси хавойи гаплар екан-да! Демак... демак...\nБахтийор шу лахзада унинг йиглаб юборишини, коксига бошини койиб, оксиб-оксиб йитглашини, оз севгиси учун хар кандай тосикни енгиб отишга таййор еканлиги, йигитни хам шунга дават етишини кутганди. Йок, у йигламади, бошка бир огиз гапирмади хам. Лабларини каттик тишлаганича, терс бурилиб кетди. Шу аснода унинг ортидан югуриб, кизнинг нозик вужудини багрига босгиси, еру осмон коришса хам, ота-оналар тиш-тирноги билан карши чиккан такдирда ундан воз кечмаслигини айтиб, махбубасини ортга кайтаргиси келди. Аммо, бу истак йигитнинг калбида канчалар тез уйгонган болса, шу кадар тез сонди. Юрагининг бошка бир пучмогида бош котарган кибрми, гурурми, аллакандай йоввойи хис бунга изн бермади.\nНахотки, шу билан хаммаси тамом болди? Нахот енди улар хеч качон коришмайдилар. Нахотки, бир олам оппок орзулар бахорги ок булут парчаси сингари олис, шаршарадан таралган камалакдек алдамчи, гул баргидаги шабнам томчиси мисол откинчи болиб чикса?\nШундан сонг хар канча истамасин, надомат ва хижрон исканжасида ортанмасин, такдир уни Саидасига кайта дучор килмади. Факат орадан он йил отиб...\nСаида хамон колидаги газетадан коз узмайди. Бир нуктага кадалган нигохлари еса, сахифаларда мухрланган сон-саноксиз митти шакллардан мано укмокка ожиз.\nБир пайтлар бу учрашувни канчалар орзу килган, кечалари ухламай яратганга таваллолар килиб чикмаганмиди? Орадан йиллар отиб алангани хис-туйгулар кул босиб колган, ширин, ехтирослар хотира дафтаридан орин олган бир пайтда бакамти келиб туширишибди.\n...Саида зийоли оилада, катий тарти-коидалар куршовида тарбия топган, ота-онасининг хохиш-иродаси унинг учун конун даражасига котарилган еди. Уйдан белгиланган вактда чикиб кетиб, айтилган фурсатда кайтиш катий таомил тусини олганди. Аммо, мухаббат ожар туйгу. У тартибни хам, такикни хам тан олмайди. У шунчалар кайсарки, бошка хар кандай конун-коидаларни енгиб отишга интилади.\nУ ана шу бетизгин куч измида бир пайтлар сирли-сехрли туйгулар, ехтиросли лахзалар асирига айлангани рост. Бу бахтли ва масуд дамларни оз якинларидан сир тутгани хам чин. Аммо уларнинг бахтли онлари ота-оналарнинг райи, иродаси бошланган ерда интихо топди.\nСаиданинг отаси Бахтийорни оз хузурига чорлаган куни ишдан тунд кайфиятда кайтди.\n— Болмайди, — деди кизининг илтижоли козларига тик карашга ботинолмай. — Тушун, кизим, хозир йошсан, билмайсан. Аммо, ертага бошингга турли кийинчиликлар тушиб, козинг очилганда кеч болади. Йигитнинг мавкеи хам, оиласи хам, насл- насабиям тогри келмайди. Кейин, сен шахарда осгансан, кишлокда яшолмайсан. У ернинг шароитини тасаввур хам килолмайсан. У еса бу ерда колмокчи емасга охшайди.\nкиз шу аснода хамма умидлари чилпарчин болганини сезса-да, вужудидаги бор журатини топлаб, умрида илк бора отасининг юзига тик карагиси, юрагида от олган исйонга ерк бергиси, «Ота, хали кишлок екан-ку, жаханнамда хам у билан бирга болишга таййорман» дегиси келди. Аммо отага нисбатан норозилик хисси ожизлик коз-йошларидагина ифода топа олди.\nОша окшом тонггача ухлолмай чикди. Тогрироги, кейинги хайотини Бахтийорнинг иштирокисиз тасаввур етаркан, козига уйку, дилига халоват инмади. Йок, болиши мумкин емас. У хайотдаги енг олий матлабини амалга ошириши учун ота-она ризолигидан воз кечишга хам таййор. Ертага факултетда Бахтийор билан коришадилар. У мухаббати учун хар кандай каршиликни енгишга таййор. Ахир бу хайотда ота-оналар розилигисиз бир-бирига етишган ошик- машукалар озми? Хош, Бахтийор ва Саида улар сафида жой олсалар нима бопти?\n...Ертаси куни, факултет оркасидаги хийобонда кизнинг юрагини липиллабгина йоритиб турган сонгги умид шуласи хам сониб, бутун борлигини сонгсиз зулмат чулгади. Демак, шу пайтга кадар хаммадан иродали, хаммадан катиятли ва кучли деб билгани – Бахтийор такдир такозосига шу кадар осон бойин егибди.\nЙок, бундай болиши мумкин емас. Бошимга тош йогса хам, жисмимни нимталаб ташласалар хам, жонимни минг бир азобда кийнасалар хам сизни хеч кимга бермайман, дея ахду паймон килган Бахтийор емас, бошка одаммиди? Йоки отаси кеча бечора йигитни каттик тахкирлаб, калбини вайрон килдимикин?\nШу пайт коксини айовсиз тилкалайотган дард-аламларни кучли бир фарйод билан ташкарига отгиси, йигитнинг бойнига осилиб, «бир умр чорингиз болишга таййорман, каерда болсаям сиз билан яшашга таййорман, сизсиз мен учун хайот тохтаб колади» дея дод солиб йиглагиси келди. Аммо каршисида ожизлик ва тараддуд измида турган бу йигит назарида бундай фидойиликка нолойикдек коринди.\nАйтар гапини айтиб, терс бурилган чогда хам, йигитнинг ортидан югуриб келиши, багрига босиб еркалаши, минг бор айтган отли, жарангдор дил изхорини бир— да кайтаришини кутди. Аммо кутгани ройобга чикмади. Унинг кадамлари кизни оз махбубидан бир умрга олислатиб борарди...\n...Енди еса, ропарасида гурра болган пешонасини силаб отирган анави тепакал еркак бир пайт калбига ега чиккан коркам йигит еканига ишонгиси келмайди.\n— Одатда... бунака кеч юрмасдингиз.\nСаида ялт етиб газета сахифалари оша Бахтийорга каради. Рост, оша пайтларда уйга кеч кайтишдан каттик коркар, учрашиб юрганларида хам коронгу тушмай хайрлашиш тадоригига тушиб коларди. Есида екан.\n— Ха, нимасини айтасиз, — Бироз жимликдан сонг Саиданинг юзларида оша, кадрдон, латиф кулгич ойнади. — кизлик пайтларда шунака еди. Адам роса «строгий» турардилар. Енди... кизлари оилали, уйли-жойли болгандан кейин, хамма масулиятни, жавобгарликни куйовларига топшириб койганлар-да!\nПоезд навбатдаги стансияда тохтаб, уларнинг сухбати хам узилиб колди. Сухондоннинг кейинги бект хакида элони тугагач, Бахтийор яна Саидага юзланди:\n— Агар сир болмаса... болалар нечта болди? Поччамиз нима иш киляптилар?\nДафатан айолнинг кийофаси жиддийлашди. Унинг юз-козларидан «нимага сораяпсан» кабилидаги манони укиш кийин емасди. Саиданинг тараддудланиши Бахтийорни хам онгайсиз ахволга солиб койди.\n— Худога шукур, нолимайман, Бир огил, бир кизимиз бор. Катта оглим иккинчи синфга боряпти. Адамиз органда ишлайдилар, якинда унвонлари ошди, майор болдилар.\n— Зор-ку, — илжайишга харакат килди Бахтийор. — Унвонлари бундан кейин хам ошаверсин. Озингиз хам ишлаяпмсизми?\n— Ха, институтда дарс бераман. Номзодликни хам йоклаш арафасида турибман. Адамиз еса, озингни кийнаб нима киласан, дейдилар, еганинг олдингда, емаганинг оркангда болса, санга нима етишмаяпти? Уйда отир, болларингга кара, оша оладиган ойлигингни мен бераман, деб хол-жонимга коймаяптилар.\n— Унда поччамиз сизни жуда кадрлар еканлар!.. Хозир... уйга кайтяпсизми?\n— Ха! Ойимларникига борувдим. Холаларим кеп колишди. Кейин... коп кетдим. Болаларни кошнимизнинг кизига ташлаб келганман. Болмаса, йотиб колардим.\n— Поччамиз уйдамасмилар? — Бахтийорга бу саволнинг жавоби умуман ахамиятсиз болса-да, барибир нимадир дейиш, ниманидир сораш керак еди. Саида еса, бамайлихотир, завк-шавкка толиб гапирарди:\n— катта? У киши уч-торт кун аввал чет елга, командриовкага учиб кетганлар. Агар уйда болганларида метрода юрармидим. Йо озлари бориб опкелардилар, йо «служебний» машинани жонатардилар. Озимам... машина хайдашни хеч органолмадим-да! Болмаса, ана, гаражда иккитаси йотибди. кайтайотганимда такси тохтатмокчи болдим, лекин бунака бемахалда таксидан кора метро макулрок коринди. Метродан шундок чикишим билан уйимиз. Беш хонали банковский уйлардан олганмиз. Озингиз нима кип юрибсиз? Манимча.. кетгандингиз, шекилли?\n— Ха, кетганимга анча болди... оз сохам бойича ишламадим. Хозир каттагина фермер хожалигим бор. Анча-мунча ер-сув, мол-хол, дегандек... Тошкентга фермерлар курултойига чакишириган екан. Кечрок тугади. Тасодифни каранг. Мен хам копдан бери жамоат транспортида юрмай коювдим. Уч кун олдин машинамни ремонтга берганман. Йоловчи машиналардан биттасига илашиб келавердим. Йигилишдан чикканимиздан кейин шериклар бир ресторанда отириб бироз чакчаклашдик. Таксилар коналгасига обориб ташлашмокчи болишди, озим конмадим. Йошлик йилларини комсабми, метрога тушгим келди. Мана, шу бахона сиз билан учрашиб турибмиз...\n— Нимасини айтасиз?... Айтганча, озингиз оилангиз хакида гапирмадингиз.\n— Менми?... Уйланганман. Озимиз томондан. кишлокка кайтишим билан холамнинг кизига уйлантириб койишди. Мана, он йилдирки, бир томнинг тагида яшаб келяпмиз. Уч оглим бор. Учовиям куйиб койгандек бир-бирига охшайди. Каттаси футболга кизикади. Иккита кичиги качон карама, бир-бири билан бокс тушади. Роса шумтака!\n— Ростданми? Меникилар анча куйилиб колган. Катта оглим нукул беш олади. Юрист боламан деб юрибди. кмзим еса, дохтир боламан, дейди.\n— Яхши. Инсон бахтли яшаши учун бундан ортик яна нима керак? Оилангиз тинч, розгоринг бут, болаларингиз сог-саломат болса, шуни ози етарли-да!\n— Тогри айтасиз, бандаси сабр килса, Яратганнинг ози бир куни бахтини токис килиб бераркан.\n— Хак гап. Худога шукур килишимиз керак!\n— Ха, Худога шукур!...\nШундан кейин овозкучайтиргичдан навбатдаги бекат элон килингунга кадар жим боришди. Айтилиши керак болган гаплар охиригача айтиб болингандек еди.\n— Бахтийор ака, мен етиб келдим. Сиз хам яхши етиб олинг. Уйдагиларга, кеннойимга салом денг. Болларани опиб койинг.\nБахтийор бир зум айолга хиссиз термилиб тургач, хийол жилмайди. Охиста орнидан козгалди.\n— Бопти, сиз хам яхши дам олинг. Биз томонларга йолингиз тушса, албатта, кириб отинг. Поччани, болаларни олиб боринг, хоп.\n«Ехтийот болинг, ешиклар йопилади. Кейинги бекат...»\nЕшиклар шараклаб йопилгач, вагон бир силкиниб, илгарилади. Ойнадан умидсиз ташкарига термиларкан, бекатдаги турфа чироклар, деворий сувратлар, Саиданинг бахт полрлаб турган кийофаси ортда колайотган еди. Нихоят, поезд яна коронги гор ичидан ормалай бошлади. качондир бу таниш бекатни кориш яна насиб етар, аммо, Енди Саидани кайтиб королмаслиги хакикатга якинрок.\nЮз-козлари айтиб турибди: у хайотидан мамнун. Ери хакида гапирайотганида чехраси янаям порлаб кетди. Бахтини топгани рост болсин. Ошанда, калб амрига кулок тутиб, уни ози билан кишлокка олиб кетганида нима боларди?\nУмрида икки огиз йолгонни еплаб гапиролмайдиган одам шунча уйдирмани кандай токиб ташладийкин? Фермер хожалигимиш? курултоймиш? Ресторанда зийофатдан келайотганмиш... Аслида пешиндан бери туз тотгани йок. кизик, шунча сафсата гапларни батафсил айтиб беришга ким уни мажбур килди?\nБошка нимаям десин? Мактабда маош камлик килиб, ишдан бошаганини айтсинми? Дехкончиликда хам, савдода хам иши юришмаганидан гапирсинми? Тошкентга фермер курултойига емас, вазирликда ишлайдиган бир танишининг йонига тузукрок иш сораб келганини Саидага кандай айтсин? Ростми-йолгонми, таниши иш юзасидан чет елга кетганмиш, бир ойсиз кайтмасмиш.\n«Уч оглим бор» деб кайси тил билан айтди. Худо биттасини берганда хам жон дерди. Хотини билан салкам он йил умид билан бир йостикка бош койиб келди. Дохтирлар текшириб, аник-тиник хулосани айтгач, ажрашишга мажбур болишди. Фарзандсизлик сабаби ер-хотиннинг якин кариндошлигида екан...\nБир томондан шу йолгонлар болмаганида холи нима кечарди? Саида унинг хакикий ахволидан хабар топганида нима киларди? Рахми келармиди? Ич-ичидан севинармиди? Йок, Саида унака кизлардан емасди. Яна ким билсин, шарт-шароит хар кандай одамни хам озгартириб юборармиш.\nСаидага уйланганида балки хайоти бутунлай озгариб кетармиди? Ошанда Саида хозиргидек озини бахтли, саодатли хис етармиди? Ким билсин, буни такдир дейдилар. Майли икковлари бирга бахт нашидасини суришмаган болса-да, лоакал улардан бири чиндан бахтли екан, шунисига хам шукур.\nБахтийортнинг паришон юзларида хайолчан табассум инди...\n— Ока, бу охирги стансия. Тушмайсизми?\nХизмат кийимдаги метро хизматчисининг дашномидан хушини бир жойга топлаган бахтийор хоргин кадамлар билан ташкарига чикди.\nМетро бекати якинидаги майдончада тизилиб турган автобуслар орасидан керагини кидириб топди. Бош ориндиклар колмабди. Йолакда отириб кетадиган болди. Автобус худди унинг келишини кутиб тургадек, гувиллаганча олдинга силжиди.\n...Шунча йолгон гапга ишондимикин? Олифтагарчиликка бало бормиди? Уйида коша-коша машинаси бор одам метрода юрадими? Ери хорижга, командировкага кетганмиш. Якинда майор болганмиш. Гор булармиди? Милисиядан кувилганига етти йил болди-ку! Туппа— тузук ишлаб юрувди, бало бормиди «гера»ми, горми-ерми, ошанака нарсанинг савдосига аралашиб. Бу гапларни Бахтийорга кандай айтади? Бошка нимаям десин? колга тушиб, камалиб кетганини айтсинми? Ерини чикариб олиш бор будини, хатто уйигача сотгани-ю, хозир иккита боласи билан бировнинг уйида ижарага турганини хасарат килсинми?\nИнститутдан оладиган ойлиги йолкирасию ижара пулига учма-уч етади. Репетиторлик килиб топган беш-торт тангаси розгорни бокишга аранг етиб турибди. Йолгиз айолга канчалик кийинлиги бошкалар билмасаям Саида яхши билади.\nНима болгандаям, тогри килди. Майли, бахтсизлик хам кимгадир насиб килиши керак-ку! Орадан шунча йил отган болса-да, бир замонлар юрагида ишк ундирган оша йигитни яна бир корсам еди, деган митти бир илинж липиллаб келарди. Лоакал шу орзуси (агар бу орзу болса) амалга ошди-ку! кизик, холасининг кизини... севармикин? У-чи? Майли, коша каришсин!\nСаида ана шу хайоллар куршовида ешик тугмасини босайотганида, Бахтийор жой олган автобус шахарни тарк етиб улгурганди...\n04/12/2019 Угай сингил\n03/12/2019 Кутинг, Она, ёнингизга бораяпман!\n03/12/2019 Опа сингилларимиз учун (Ибрат учун ёзилди)\n03/12/2019 Севасанми шунда хам\n04/12/2019 Интик булманг, боролмайман сиз томонга\n03/12/2019 Барчангизни Аллох Кулласин\n03/12/2019 Тушда улган одамни курса нима булади\n03/12/2019 Согиндим, жудаям, жудаям, каттик\n03/12/2019 Тушда хотин (аёл) курса нимани англатиши хакида\n03/12/2019 Эй Роббим!


20 апрел 2021, Тошкент вақти: 10:13\nМосквага келиши ҳамон Клинтон хоним ҳамкасби Лавров билан учрашди.\nАҚШ Давлат котиби Ҳиллари Клинтон стратегик қуролларни назорат қилиш бўйича янги келишув ҳамда Эрон масаласини муҳокама қилиш мақсадида 18 март куни эрта тонгда Москвага келди.\nШу куннинг ўзида АҚШ давлат котиби Москвада Россия Ташқи ишлар вазири Сергей Лавров билан музокаралар ўтказди.\n19 март куни эса Клинтон хоним Россия президенти Дмитрий Медведев ҳамда Яқин Шарқ тўртлиги музокарачилари билан учрашади. Бироқ Ҳиллари Клинтон Россиянинг энг қудратли сиёсатчиларидан бири Бош вазир Владимир Путин билан учрашмайди.\nЯқин Шарқ тўртлиги вакиллари билан учрашувда Ҳиллари Клинтон Яқин Шарқдаги сўнгги воқеалар ривожини муҳокама қилишни режалаган.\nВашингтон Исроил ва Фаластин ўртасида ҳеч бўлмаганда норасмий сўзлашувларни бошлаш ташаббуси билан чиқиб келаётган эди. Бироқ Исроил ҳукуматининг яқинда Қуддусда яҳудийлар учун янги турар жой биноларини қуриш режасини маъқуллаши бу каби сўзлашувларни ўтказиш уринишларини йўққа чиқарди.\nБироқ Клинтон хоним олдида турган устивор вазифалардан бири стратегик қуролларни назорат қилувчи янги келишув борасида Россия расмийлари билан бирон бир натижага эришишдир.\nСтратегик қуролларни назорат қилиш бўйича 1991 йил қабул қилинган СТАРТ-1 битимининг амал қилиш муддати 5 декабрда тугаган ва Москва Вашингтон билан мазкур битим ўрнини эгаллайдиган янги ҳужжат борасида бир неча ойдан буён сўзлашувлар ўтказиб келмоқда.\nАйни пайтда Москва сафар қилган БМТ Бош котиби Бан Ки Мун ҳам, ўз навбатида Москва ва Вашингтонни стратегик қуролларни назорат қилишга оид янги келишувни имкон қадар тез фурсатда имзолашга чақирди.\nЎтган йилнинг июл ойида учрашган президентлар Барак Обама ва Дмитрий Медведев ҳар иккала давлат ихтиёрида бўлган ядровий қурол арсеналини камида 25 фоизга қисқартиришга келишиб олган эди.\nОрадан тўққиз ой вақт ўтган бўлса-да томонлар шу пайтгача янги келишувни имзолай олганларича йўқ.\nХабарларга кўра, янги келишув лойиҳаси алаққачон тайёрлаб бўлинган, бироқ Женевадаги музокарачилар янги келишувга илова қилинадиган салкам 100 бетдан иборат протоколни синчковлик билан ўрганиб чиққанлар. Яқинда эса ҳар иккала давлат расмийлари янги келишув борасида томонлар ўртасида мавжуд тафовутлар бартараф этилгани борасида баёнот тарқатдилар.\n13 март куни Барак Обама ва Дмитрий Медведев ўртасида бўлиб ўтган телефон мулоқоти ортидан Оқ уй матбуот вакили президентлар янги келишув юзасидан Женевада олиб борилаётган сўзлашувларни олқишлагани ва иккала раҳбар яқин фурсат ичида шарнома имзоланишига ишонч билдирганликларини маълум қилди.\nАйни пайтда Москва сафарида Ҳиллари Клинтонга ҳамроҳлик қилаётган АҚШ давлат котиби ўринбосари Уильям Бёрнсга кўра, АҚШ ва Россия 1991 йилда имзоланган ва ўтган йили муддати тугаган Стратегик қуролларни камайтириш битими ўрнини босувчи ҳужжат бўйича жиддий натижаларга эришган.\nБироқ Бёрнснинг айтишича¸ якуний келишувнинг қачон имзоланиши ҳозирча маълум эмас.


Ўзбекистон - Экваториал Гвинея учрашувига чипта сотиб олганлар учун бошқа вариант » Скачать музыку бесплатно новинки музыки 2016-2017\nЎзбекистон - Экваториал Гвинея учрашувига чипта сотиб олганлар учун бошқа вариант\nКомментариев: 0 Просмотров: 220 Дата: 3-06-2016, 20:16 Бекор қилинган Ўзбекистон-Экваториал Гвинея ўртоқлик ўйинига сотиб олинган чипталар билан 1 сентябрь куни Тошкентда ўтказиладиган Ўзбекистон-Сурия учрашувига кириш мумкин бўлади. Ўзбекистон Футбол Федерацияси ишқибозларнинг талаб ва истакларидан келиб чиққан ҳолда бекор қилинган ўртоқлик ўйинининг чиптасини Сурияга қарши ўйин учун ҳақиқий деб эълон қилади. Ўзбекистон-Экваториал Гвинея учрашувига сотиб олинган чипталарни август ойида “Бунёдкор” стадиони кассаларида Ўзбекистон-Сурия ўйинининг чиптасига алмаштириш мумкин. Алмаштириш асносида фақат чиптанинг ўзи бўлиши кифоя қилади. Бунинг учун қўлида Ўзбекистон-Экваториал Гвинея ўйинининг чиптаси бор ишқибоз 1 сентябрь куни бўлиб ўтадиган Ўзбекистон ва Сурия ўртасидаги ўйин арафасида “Бунёдкор” стадионининг махсус кассасига келиб, чиптасини Ўзбекистон-Сурия ўйини чиптасига алмаштиради. Алмаштирилаётган чипта қайси сектор ва жойга сотиб олинган бўлса, ўша сектор ва жой кўрсатилган янги чипта берилади. Демак, 1 сентябрдаги ўйин учун Экваториал Гвинеяга қарши ўйинга сотилган жойларга чипта сотилмайди ва у фақат эски чиптага алмаштириб берилади. Чиптани алмаштириш тартиби Сурияга қарши учрашув арафасида қўшимча эълон қилинади. Шу билан бирга чиптани алмаштирмай, пулини қайтаришни истаган ишқибозлар ўрнатилган тартибда “Бунёдкор” стадиони маъмуриятига мурожаат қилишлари мумкин. - деб хабар бермоқда Stadion.uz нашри.


Австралиядаги ёнғинлар табиий офат миқёсига етди – Газета.uz\nАвстралия ўтган йил ноябрь ойидан буён кузатилаётган ўрмон ёнғинларига барҳам бериш учун 1,4 миллиард доллар ажратмоқчи. Офат натижасида вафот этганлар сони 24 кишига етди.\nLotinchada 6 январ 2020, 16:52 Жаҳон\nАвстралия ҳукумати ўтган йилнинг ноябрь ойидан бери мамлакатни ўрмон ёнғинларидан қутқариш учун тахминан 1,4 миллиард доллар ажратмоқчи. Қайта тикланиш икки йил ичида амалга оширилиши керак, дея хабар бермоқда «РБК» Reuters агентлигига таяниб.\nАвстралиянинг жануби-шарқий соҳилини қамраб олган ёнғинда 24 киши ҳалок бўлди, маҳаллий ҳайвонот дунёсига сезиларли зарар етди. BBC рус хизматининг айрим экспертларнинг фикрига таяниб маълум қилишича, ёнғинда 480 миллионга яқин ҳайвонлар нобуд бўлди.\nШиддатли ёнғинлар шунчалик катта миқёсдаки, сунъий йўлдош расмларида нафақат ёнғин, балки ундан кўтарилган ва Янги Зеландияга қадар бўлган ҳудудни қамраб олган тутунни ҳам акс эттирмоқда.\nЁнғинларни ўчириш учун ҳукумат 3000 га яқин аскарни жалб қилди. Умуман олганда, жануби-шарқий Янги Жанубий Уэльс ва Виктория штатларида 200 дан ортиқ ёнғин авж олган бўлиб, улар бир неча шаҳарларга таҳдид солмоқда. Янги Жанубий Уэльс штати маъмурияти жума кунидан бери фавқулодда ҳолат эълон қилди ва одамларни мажбурий эвакуация қилишни буюрди.\nВазият юқори ҳаво ҳарорати ва кучли шамол туфайли янада оғирлашмоқда. Прогнозларга кўра, шанба куни ҳаво ҳарорати жанубий қирғоқ бўйлаб 40 даражадан юқори кўтарилади, бу эса янги ёнғин ўчоқларининг пайдо бўлишига олиб келиши мумкин.


Қозоғистонда умр кўриш давомийлиги 75 ёшга этиши кутилмоқда NUR-SULTAN. Kazinform – Қозоғистонда умр кўриш давомийлиги 2026 йилга келиб 75 ёшга етиши кутилмоқда. ҚР Соғлиқни сақлаш вазири Алексей Цой бугун ЖССТнинг Қозоғистондаги ваколатхонаси вакиллари - ЖССТнинг Қозоғистондаги ваколатхонаси вакили Кэролайн Кларинваль ва тиббиёт катта маслаҳатчиси Омар Салех билан учрашувда айтиб ўтди, деб хабар беради Kazinform.\nПандемиядан кейинги Қозоғистон ва Хитой ўртасидаги сармоявий ҳамкорлик муҳокама қилинди PEKIN. Kazinform – Пекинда Хитойнинг «12th China Overseas Investment Fair» доирасидаги Индустрия ва сармоявий ҳамкорлик бўйича учинчи Қозоғистон-Хитой форуми бўлиб ўтди, деб хабар беради Kazinform.\n«Марказий Осиё - Корея Республикаси» ҳамкорлик форуми бўлиб ўтди SEUL. Kazinform – ҚР Ташқи ишлар вазири Мухтар Тлеуберди бошчилигидаги делегация «Марказий Осиё - Корея Республикаси» ҳамкорлик форумининг 13-сессиясида иштирок этди. Бу ҳақда Kazinform ҚР Ташқи ишлар вазирлигининг Telegram-каналига асосланиб хабар беради.\nКоронавирусга қарши кураш: Қозоғистон Қирғизистонга гуманитар ёрдам юборди NUR-SULTAN. Kazinform – ҚР Индустрия ва инфратузилмаларни ривожлантириш вазирлиги Қирғизистонга гуманитар ёрдам юборди, деб хабар беради Kazinform.\nТалаба стипендиялари икки баравар оширилади – ҚР Президенти NUR-SULTAN. Kazinform – Қозоғистонда талабалар учун стипендиялар икки баравар, магистрантлар ва докторантлар учун стипендиялар 1,5 баравар оширилади. Бу ҳақда «Nur Otan» партиясининг навбатдан ташқари ХХ съездида Қозоғистон Президенти Қасим-Жомарт Тоқаев маълум қилди, деб хабар беради Kazinform мухбири.\n2023 йилга келиб шифокорларнинг маоши 2,5 баравар кўпаяди NUR-SULTAN. Kazinform – Қозоғистонда 2023 йилга келиб шифокорларнинг иш ҳақи 2,5 баравар кўпаяди. Бу ҳақда «Nur Otan» партиясининг навбатдан ташқари ХХ съездида Қозоғистон Президенти Қасим-Жомарт Тоқаев маълум қилди, деб хабар беради Kazinform мухбири.\nҚор, қор бўрони, муз қотиши: Кейинги уч кунлик об-ҳаво NUR-SULTAN. Kazinform – Синоптиклар Қозоғистонда 26-28 ноябрь кунлари кутилаётган об-ҳаво маълумотларини эълон қилди, деб хабар беради Kazinform «Қазгидромет» РДКга асосланиб.\nҚР Президенти: Мавжуд вазиятга қарамай, Қозоғистон ривожланишнинг стратегик мақсадларини амалга оширмоқда NUR-SULTAN. Kazinform – Мавжуд вазиятга қарамай, Қозоғистон ривожланишнинг стратегик мақсадларини изчил амалга оширмоқда. Бу ҳақда «Nur Otan» партиясининг навбатдан ташқари ХХ Съездида Қозоғистон Президенти Қасим-Жомарт Тоқаев маълум қилди, деб хабар беради Kazinform мухбири.\nЎзбекистонда яна 192 кишида коронавирус инфекцияси қайд этилди TASHKENT. Kazinform - Ўзбекистонда коронавирус билан касалланганлар сони 72 мингдан ошди. Бу ҳақда мамлакат соғлиқни сақлаш вазирлиги маълум қилди, деб хабар беради Kazinform.\nҚозоғистонда доллар яна арзонлашмоқда ALMATY. Kazinform – Қозоғистон фонд биржасида (KASE) ўтказилган савдолар якунига кўра, АҚШ долларининг тенгега нисбатан қиймати бугун ҳам пасайган, дея хабар беради Kazinform биржа маълумотларига таяниб.\nSpace X компанияси космосга 60 та сунъий йўлдошни учирди NUR-SULTAN. Kazinform – 25 ноябрь куни Нур-Султан вақти билан соат 08: 13да Флорида штатидаги Канаверал бурнида (АҚШ) жойлашган 0-космодромдан Starlink-15 миссияси доирасида 60 та сунъий йўлдош билан Falcon 9 Block 5 ракетаси учирилди, деб хабар беради Kazinform мухбири.\nГеннадий Головкиннинг навбатдаги жанги 18 декабрга белгиланди NUR-SULTAN. Kazinform – IBF ва IBO бўйича жаҳон чемпиони Геннадий Головкин (40-1-1, 35 КО) 18 декабрь куни АҚШда польшалик боксчи Камил Шеремета (21-0, 5 КО) билан жанг ўтказишини эълон қилди, деб хабар беради Kazinform Sports.kzга таяниб.\nКоронавирус: Қозоғистонда 11,2 минг киши даволанмоқда NUR-SULTAN. Kazinform – Айни пайтда Қозоғистонда 11 232 киши коронавирусдан даволанмоқда. Улар орасида 672 нафари гўдак, деб хабар беради Kazinform Соғлиқни сақлаш вазирлигининг Telegram-каналига асосланиб.\nҚозоғистонда 204 одам COVID-19 га ўхшаш пневмония билан касалланди NUR-SULTAN. Kazinform – 25 ноябрь ҳолатига кўра, COVID-19 аломатлари бўлган пневмония билан оғриган беморлар тўғрисидаги маълумотлар эълон қилинди, деб ёзади Kazinform coronavirus2020.kz сайтига асосланиб.\nСўнгги суткада Қозоғистонда 720 кишида коронавирус аниқланди NUR-SULTAN. Kazinform – Қозоғистонда ўтган суткада 720 одам коронавирус инфекциясини юқтирганлиги маълум бўлди, деб хабар беради Kazinform coronavirus2020.kz сайтига таяниб.


Ёқилмаган газ учун қўшимча тўлов\nапрел 12, 2012\nЎтган йилда Ўзбекистон қишлоқларида газ танқислиги боис аксарият аҳоли овқат пишириш ва уй иситишнинг ибтидоий усулларига қайтишга мажбур бўлди.\nСамарқанд вилоятининг Жомбой тумани аҳолиси ёқилмаган газ учун ортиқча пул тўлашга мажбур қилиняпти. Бу ҳақда Озодликка хабар берган жомбойликларга кўра, гарчи аҳоли газ пулини ойма-ой тўлаб бораётган бўлса ҳам, йил охирига бориб уларга "осмондан тушган" қарздорликни узиш ҳақида огоҳлантирув хатлари юборилмоқда.\nЖомбой тумани Алишер Навоий маҳалласида истиқомат қилувчи физика-математика фанлари номзоди, пенсионер Холиқназар Ғаниевнинг айтишича, аҳолининг аксарияти "емаган сомсага пул тўлаш"га мажбур қилинмоқда:\n- Мен ҳар ой газни пулини ўзим шахсан бориб тўлаб келаман. Шундан кейин ҳам сиртдан туҳмат қилиб “фалонча қарзсиз” деб ëзиб қўяди. 90-йиллардан бери шунақа найранг бошланди. Нимагадир коммунал тўловларда ўзларининг ҳам кўп хато-камчиликлари бўлса керак. Шуни ëпиш учун бўлса керак аҳолига сиртдан туҳматдан “мана шунча қарзинг бор” деган ëзув ëзиб қўйилади. Мана масалан яқинда мана бундай хат келган экан. “Ҳурматли Холиқназар Ғаниев. Жомбой туман газ таъминоти корхонаси томонидан 1 январ 2012 йил ҳолатига кўра сизнинг қарздорлигингиз 287 минг 963 сўм эканлиги қайд қилинган. Қарздорликка аниқлик киритиб 1 февралгача маҳаллага ëзма маълумот олиб келиб беришингизни илтимос қиламиз. Ҳурмат билан Алишер Навоий маҳалла фуқаролар йиғини”, -дейди Холиқназар Ғаниев.\nПенсионер ўқитувчига кўра, огоҳлантирув хатлари газ идорлари томонидан маҳалла қўмиталарига юборилмоқда.\nШу маҳаллада истиқомат қилувчи бошқа бир истеъмолчи, пенсионер Музаффар Исҳоқов ҳам аҳолига қўшимча қарзларни ёзиш туман газ идораси учун одат бўлиб қолганлигини айтади:\n- Мен бориб ҳаммасини тўлаб келаман. Ҳар пенсия олганда расчëт қиламан. Яна қарз қилиб чиқариб қўяверади булар. Одат шу. Счëтчикка қарамасдан ўзлари шундай ëзаверар экан. 246 минг қарз қилиб қўйган. У куни бориб жанжаллашиб келган эдим. Бу ëқдан тўлаймиз, 20-30 минг қолса бўлди, 1-2 ойдан кейин яна 200 минг бўлиб тураверади,- дейди пенсионер Музаффар Исҳоқов.\nОзодлик бу масалага муносабат олиш учун “Жомбойтумангаз” идорасининг чилангар-назоратчилар бригадаси бошлиғи, катта уста Ғолиб Қўчқоров билан боғланди. Катта уста аҳолига ортиқча қарздорлик ёзилаётгани фактларини инкор этди:\n- Бизда унақа нарса бўлмайди. Бизни антимонополний комитет билан ўзимизни марказгаз ҳам ижро интизоми бўйича текшириб туради. Ғайриқонуний иш бўлгани йўқ- дейди Ғолиб Қўчқоров.\nБироқ Жомбой туманида истиқомат қилувчи, пенсионер Нуриддин Комиловнинг айтишича, аҳолининг газдан қарздорлиги ўз-ўзидан пайдо бўлиб қолгани йўқ. Бунга аҳоли ўз вақтида тўлаган пулларининг газ таъминоти идоралари ходимлари томонидан ўзлаштирилиб юборилаётгани сабаб бўлмоқда:\n- Аҳоли истеъмол қилган газининг пулини ўзи бориб кассага тўлаши керак. Газ счëтчикларининг номери кўрсатилган. Номери бўйича қайси банкда кўрсатилган бўлсада. Лекин булар чилангарлар орқали пул йиғади. Туман газлаштириш идорасининг бошлиғининг қўлига элтиб бергандан кейин у счëтга тушмайдида муттаҳам раҳбарларга бўлиниб кетади. Ўша ҳисобдан туманда ҳам, вилоятда ҳам умуман газлаштириш соҳаси бўйича давлатдан аҳоли коммунал газ истеъмоли бўйича қарздорлик ошиб бормоқда.\nБу тўппа тўғри нарса. Одамларнинг уйига борганда нақд пул олади қўлидан. Нафақасидан почталонлар бориб олиб қолади. Турли хил йўллар билан одамлардан олинади, лекин пул тушуми банкка тушмайди. Буни жуда қаттиқ контролга олиб келинган билан ҳам ўйин раҳбариятлар ўртасида кетаяпти. Убанов Фарҳод дегани бор Жомбойда. Газни каттаси. Уни бирор киши ҳеч нима қила олмайди. Энди семириб бўлган булар бу масалада,- дейди жомбойлик Нуриддин Комилов.\nБу иддаолар юзасидан “Жомбойтумангаз” идораси бошлиғи Фарҳод Убановга мурожаат қилганимизда, у киши Озодлик радиосининг саволига жавоб бериш у ёқда турсин, рус тилида “да пошёл...” деб ҳақорат қилиб, телефонни ўчириб қўйди.


“Йиртқич бўри ўрмонга табибликка сайланди-ми”? — Teleradio.uz\n“Йиртқич бўри ўрмонга табибликка сайланди-ми”?\nАйни вақтда куннинг энг қайноқ мавзуси – сенатор Абдуғани Сангиновнинг Сардоба сувомборини тафтиш қилиш комиссияси раҳбари этиб тайинланганлиги бўлганди. Қизиқарлиси шундаки, сенатор “Ўзбекгидроэнерго” раҳбари ҳисобланиб, ўзи қурган тўғоннинг бузилиш оқибатларини текширар экан.\nИжтимоий тармоқларда эса, оддий аҳолининг ба`зи бир қатлами бунга муносабат билдириш тариқасида, марҳум болалар ёзувчиси Анвар Обижоннинг “Йиртқич бўри ўрмонга табибликка сайланди” ше`рини мисол қилиб кўрсатмоқда.\nҲақиқатдан ҳам Сардоба воқеалари айбдори А.Сангиновми ё бошқа шахсми, бу хусусда “Халқаро Пресс Клубнинг “ бугунги масофавий сонида(соат 11:15) билиб оламиз.


iPhone 6S ва iPhone 6S Plus савдоси янги рекордларни ўрнатиши мумкин\nЎтган дам олиш кунлари бошланган iPhone 6S ва iPhone 6S Plus савдоси 10 млн донадан ортиши мумкин, дея хабар қилмоқда Bloomberg.\nApple мазкур кўрсаткич билан 2014 йилда iPhone 6 ўрнатган рекорднинг янгиланишини кутмоқда.\nReuters агентлигининг қайд этишича, компания улар сотилиши бошлангандан сўнг дастлабки 24 соат ичида қанча миқдорда буюртма олингани бўйича рақамларни маълум қилганича йўқ. Бироқ таҳлилчилар тахминига кўра, дастлабки куннинг ўзидаёқ 4,5 млн дона маҳсулотга буюртма келиб тушган (2014 йилда iPhone 6га 4 млн дона буюртма берилган).\nApple бош директори Тим Кук 8 сентябрда янги iPhone 6s ва 6s Plus смартфонларини намойиш қилган эди.\nШартнома билан харид қилинганида, улар нархи iPhone 6s учун 199 доллар, iPhone 6s Plus 299 долларни ташкил этади. Буюртмаларга эса 12 сентябрдан рухсат берилиб, савдода 25 сентябрдан чиқарилиши режалаштирилган.\nМаркетинг бўйича Apple вице-президенти Филипп Шиллернинг таъкидлашича, янги iPhone`ларда аввалги моделлар экрани чўнтакда қирилиб кетгани сабабли кўпчилик фойдаланувчилар эътирозларига сабаб бўлган экран қисми янгиланган ойналар билан таъминланди. Шунингдек, iPhone`нинг навбатдаги маҳсулоти A9 процессорлари, 5 ва 12 мегапикселли камералар билан таъминланган. Force Touch компаниянинг янги технологияси бўлиши мумкин: экранни кучлироқ босиш билан смартфоннинг янги вазифаларига йўл очилади, дея ойдинлик киритди Financial Times (FT).\nБундай технология илк маротаба Apple Watch соатларида қўлланган эди. Шунингдек, 16 сентябрдан чиқувчи iOS 9 операцион системаси орқали фойдаланувчилар онлайн рекламаларни блокловчи махсус мобил иловаларни юклаб олиш имконига эга бўлишади.